ТӨСӨЛ
ЭРҮҮЛ МЭНДИЙН САЙДЫН ТУШААЛ

2026 оны ..... сарын ..... өдөр 		Дугаар .......               Улаанбаатар хот

Журам шинэчлэн батлах тухай

	Монгол Улсын Засгийн газрын тухай хуулийн 24 дүгээр зүйлийн 2 дахь хэсэг, Эрүүл мэндийн тухай хуулийн 25 дугаар зүйлийн 25.16 дахь хэсгийг тус тус үндэслэн ТУШААХ НЬ:
1. “Мэргэшүүлэх болон тасралтгүй сургалт зохион байгуулах, сургалт эрхлэх байгууллагыг сонгох, зөвшөөрөл олгох, сунгах, хүчингүй болгох журам”-ыг нэгдүгээр, “Төгсөлтийн дараах сургалт эрхлэх байгууллагад олгох гэрчилгээний загвар”-ыг хоёрдугаар, “Төгсөлтийн дараах эмнэлзүйн мэргэшүүлэх, мэргэжил дээшлүүлэх сургалт удирдах эмнэлзүйн сургагч багшид олгох гэрчилгээний загвар”-ыг гуравдугаар, “Төгсөлтийн дараах сургалт төгсөгчид олгох үнэмлэх, гэрчилгээний загвар”-ыг дөрөвдүгээр хавсралтаар тус тус баталсугай. 
2. Анагаах ухааны боловсрол олгох их, дээд сургуулийг хүний их эмч мэргэжлээр төгсөгчдийг 2026 оноос эхлэн үндсэн мэргэшлийн “Ерөнхий мэргэшил судлал” сургалтад заавал суралцуулсугай. 
3. Эмнэлгийн мэргэжилтний төгсөлтийн дараах үндсэн мэргэшлийн сургалтын элсэлт, төгсөлтийн үйл ажиллагааг улсын хэмжээнд нэгдсэн байдлаар зохион байгуулж, элсэгч, төгсөгчдийн нэрсийг Эрүүл мэндийн сайдын шийдвэрээр баталгаажуулахыг Эрүүл мэндийн хөгжлийн төв /М.Одгэрэл/-д үүрэг болгосугай. 
4.Тушаалын хэрэгжилтийг ханган, сургалтын нэгдсэн хөтөлбөрийг хэрэгжүүлэх, сургалтын орчныг бэхжүүлэх, чанарыг сайжруулж ажиллахыг төгсөлтийн дараах сургалт эрхлэх зөвшөөрөл бүхий эрүүл мэндийн байгууллага, анагаах ухааны боловсрол олгох их, дээд сургуулийн ректор, дарга нарт тус тус үүрэг болгосугай.
5.Төгсөлтийн дараах сургалтад шаардлагатай санхүүжилтийг Эрүүл мэндийн сайдын жил бүрийн төсвийн багцад тусган батлуулах, зарцуулалтад хяналт тавьж ажиллахыг Бодлого төлөвлөлтийн газар /Б.Янжмаа/, Санхүү, хөрөнгө оруулалтын газар /Мөнхцэцэг/-т тус тус даалгасугай.
6.Тушаалын хэрэгжилтэд хяналт тавьж ажиллахыг Төрийн нарийн бичгийн дарга, Эмнэлгийн мэргэжилтний хөгжлийн зөвлөлийн дарга /Н.Эрдэнэбаяр/-д үүрэг болгосугай.
7.Уг тушаал батлагдсантай холбогдуулан Эрүүл мэндийн сайдын 2017 оны А/337 дугаар тушаал, 2018 оны А/427 дугаар тушаал, 2020 оны А/450 дугаар тушаалыг тус тус хүчингүй болсонд тооцсугай. 


САЙД 			Э.БАТШУГАР



Эрүүл мэндийн сайдын ..... оны .... дугаар 
сарын ......-ны өдрийн ..... дугаар 
тушаалын 1 дүгээр хавсралт


Мэргэшүүлэх болон тасралтгүй сургалт зохион байгуулах, сургалт эрхлэх байгууллагыг сонгох, зөвшөөрөл олгох, сунгах, хүчингүй болгох журам
Журмын нэр томъёоны тодорхойлолт
1. “Төгсөлтийн дараах сургалт” гэж мэргэшүүлэх болон тасралтгүй сургалтаар мэдлэг, чадвар, дадал олгох сургалтыг хэлнэ. 
2. “Мэргэшүүлэх сургалт” гэж үндсэн болон төрөлжсөн мэргэшлийн сургалтыг хэлнэ.
3. “Үндсэн мэргэшлийн сургалт” гэж анагаах ухааны боловсрол олгох их, дээд сургууль төгссөн, мэргэжлийн үйл ажиллагаа эрхлэх тусгай зөвшөөрөлтэй их эмчид анагаахын шинжлэх ухааны нэг салбарын чиглэлээр дагнан ажиллах мэдлэг, чадвар, дадал олгох сургалтыг хэлнэ. 
4. “Төрөлжсөн мэргэшлийн сургалт” гэж үндсэн мэргэшлийг эзэмшиж, төгссөн, мэргэжлийн үйл ажиллагаа эрхлэх тусгай зөвшөөрөлтэй эмнэлгийн мэргэжилтэнд нарийвчилсан төрлөөр ажиллах мэдлэг, чадвар, дадал олгох сургалтыг хэлнэ. 
5. “Тасралтгүй сургалт” гэж мэргэжил дээшлүүлэх болон багц цагийн сургалтаар мэдлэг, чадвар, дадал олгох сургалтыг хэлнэ. 
6. “Мэргэжил дээшлүүлэх сургалт” гэж үндсэн эсхүл төрөлжсөн мэргэшлийг эзэмшиж, төгссөн, мэргэжлийн үйл ажиллагаа эрхлэх тусгай зөвшөөрөлтэй эмнэлгийн мэргэжилтний мэдлэг, ур чадвар, дадлыг дээшлүүлэх сургалтыг хэлнэ.
7. “Багц цагийн богино хугацааны сургалт” гэж эзэмшсэн мэргэжлийн чиглэлээр нэмэлт мэдлэг, ур чадварыг дээшлүүлэх сургалтыг хэлнэ. 
8. “Эмнэлзүйн сургалт” гэж үзлэг, оношилгоо, эмчилгээ хийхэд шууд чиглэсэн мэдлэг, чадвар, дадал олгох сургалтыг хэлнэ. 
9. “Эмнэлзүйн бус сургалт” гэж үзлэг, оношилгоо, эмчилгээ хийхэд шууд чиглээгүй, эрүүл мэндийн тусламж, үйлчилгээг дэмжих мэдлэг, чадвар, дадал олгох сургалтыг хэлнэ. 
10. “Сургалт эрхлэх байгууллага” гэж Эмнэлгийн мэргэжилтний хөгжлийн зөвлөлөөс мэргэшүүлэх, Эрүүл мэндийн хөгжлийн төвөөс тасралтгүй сургалт явуулах эрх авсан эрүүл мэндийн байгууллагыг хэлнэ.
11. “Хяналтын тоо” гэж эрүүл мэндийн салбарын хүний нөөцийн төлөвлөлт, сургалт эрхлэх байгууллагын чадавх, улсын төсвийн санхүүжилтээр суралцах захиалга болон бусад хэрэгцээнд үндэслэн жил бүрийн төгсөлтийн дараах сургалтад хамрагдах суралцагчдын хэмжээг хэлнэ. 




Нэг. Нийтлэг үндэслэл


1.1 Энэхүү журмаар төгсөлтийн дараах сургалттай холбоотой дараах харилцааг зохицуулна. Үүнд:

1.1.1 сургалтын төрөл, хэлбэр, хугацаа;
1.1.2 сургалтын удирдлага, зохион байгуулалт;
1.1.3 сургалтын чиглэл, хяналтын тоо;
1.1.4 сургалтын хөтөлбөрт тавигдах нийтлэг шаардлага;
1.1.5 сургалт эрхлэх зөвшөөрөл хүсэхэд бүрдүүлэх баримт бичиг;
1.1.6 сургалт эрхлэх байгууллага, сургалт удирдах багш, суралцагчид тавигдах шаардлага;
1.1.7 эмнэл зүйн сургагч багш, чиглүүлэгч багш бэлтгэх сургалтын зохион байгуулалт, сургалтын агуулга, эмнэл зүйн сургагч багш, чиглүүлэгч багшид ногдох суралцагчийн тоо;
1.1.8 сургалт удирдах багш, суралцагчийн нийтлэг эрх, үүрэг;
1.1.9 сургалтын тов, явц
1.1.10 элсэлт, төгсөлтийн шалгалтын зохион байгуулалт:
1.1.11 сургалт дүүргэсэн төгсөгчид олгох баримт бичиг;
1.1.12 бусад.

1.2 Эмнэлгийн мэргэжилтний төгсөлтийн дараах мэргэшүүлэх сургалтын чиглэл, индексийг эрүүл мэндийн асуудал эрхэлсэн Засгийн газрын гишүүний шийдвэрээр батална.

1.3 Төгсөлтийн дараах тасралтгүй сургалтын чиглэлийг эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгжийн зөвлөмжийг үндэслэн Эрүүл мэндийн хөгжлийн төвийн захирлын шийдвэрээр батална.

1.4 Эрүүл мэндийн хөгжлийн төв нь Эрүүл мэндийн тухай хуулийн 25 дугаар зүйлийн 25.13-т заасны дагуу төгсөлтийн дараах сургалтын үйл ажиллагааг нэгдсэн удирдлага, зохион байгуулалтаар хангана. 

1.5 Гадаад улсад анагаах ухааны боловсрол олгох их, дээд сургууль төгссөн Монгол Улсын иргэн болон гадаадын эмнэлгийн мэргэжилтэн Монгол Улсад төгсөлтийн дараах сургалтад суралцахад энэхүү журмыг баримтална.

1.6 Эрүүл мэндийн ажилтны гадаад улсад төгсөлтийн дараах сургалтад суралцах асуудлыг эрүүл мэндийн асуудал эрхэлсэн Засгийн газрын гишүүний баталсан журмаар зохицуулна.

1.7 Үндсэн мэргэшлийн сургалтын үйл ажиллагаанд энэхүү журмаас гадна Эрүүл мэндийн тухай хууль, Эмнэлгийн тусламж, үйлчилгээний тухай хууль, эрүүл мэндийн асуудал эрхэлсэн Засгийн газрын гишүүний баталсан "Резидент эмчийн ажиллах үлгэрчилсэн журам", бусад холбогдох хууль тогтоомжийг баримтална.

Хоёр. Төгсөлтийн дараах сургалтын төрөл, хэлбэр, хугацаа

2.1 Төгсөлтийн дараах сургалт нь мэргэшүүлэх болон тасралтгүй сургалт гэсэн хоёр төрөл, эмнэлзүйн болон эмнэлзүйн бус гэсэн хоёр дэд төрөлтэй байна.

2.2 Мэргэшүүлэх сургалтад үндсэн болон төрөлжсөн мэргэшлийн сургалт хамаарах бөгөөд Эрүүл мэндийн тухай хуулийн 3 дугаар зүйлийн 3.1.22, 3.1.23-т заасан мэдлэг, чадвар, хандлагыг олгох сургалт байна.

2.3 Тасралтгүй сургалтад мэргэжил дээшлүүлэх болон багц цагийн богино хугацааны сургалт хамаарах бөгөөд тасралтгүй сургалт нь мэргэжлийн чиглэлээр нэмэлт мэдлэг, ур чадвар олгох сургалт байна. Багц цагийн бүрдүүлэлт, тооцох аргачлалыг эрүүл мэндийн асуудал эрхэлсэн Засгийн газрын гишүүний баталсан "Зөвшөөрлийн шалгалт зохион байгуулах, багц цаг тооцох, зөвшөөрлийн гэрчилгээ олгох, нөхөн олгох журам"-аар зохицуулна.

2.4 Төгсөлтийн дараах сургалт нь зайн /цахим/ болон ажиллан суралцах хэлбэрээр явагдаж болох бөгөөд зайн сургалт нь мэргэшүүлэх сургалтад хамаарахгүй. Ажиллан суралцах асуудлыг эрүүл мэндийн асуудал эрхэлсэн Засгийн газрын гишүүний баталсан журмаар зохицуулна.
2.5 Мэргэшүүлэх сургалт нь дараах хугацаатай байна:
2.5.1 үндсэн мэргэшлийн сургалтын хувьд:
2.5.1.1 хүний их эмчийн ерөнхий мэргэшил судлалын үндсэн мэргэшлийн сургалт нь нэг жил;
2.5.1.2 хүний их эмчийн бусад үндсэн мэргэшлийн сургалт нь гурваас доошгүй жилийн хугацаатай бөгөөд сургалтын эхний жил нь журмын 2.5.1.1-д заасан сургалт байх;
2.5.1.3 шүдний их эмч, уламжлалт анагаах ухааны их эмчийн үндсэн мэргэшлийн сургалт нь хоёроос доошгүй жил;
2.5.1.4 салбарын хүний нөөцийн хэрэгцээ, тусламж үйлчилгээний хүртээмжтэй уялдуулан шаардлагатай мэргэшлийн чиглэлээр энэхүү журмын 2.5.1.2, 2.5.1.3-т заасан сургалтын хугацааг эрүүл мэндийн асуудал эрхэлсэн Засгийн газрын гишүүний шийдвэрээр өөрчилж болох;
2.5.2 төрөлжсөн мэргэшлийн сургалтын хувьд:
2.5.2.1 хүний их эмчийн төрөлжсөн мэргэшлийн сургалт нь зургаан сараас доошгүй байх;
2.5.2.2 шүдний их эмч, уламжлалт анагаах ухааны их эмч, эм зүйч, био-анагаахын мэргэжилтэн, нийгмийн эрүүл мэндийн мэргэжилтний төрөлжсөн мэргэшлийн сургалт нь зургаан сараас нэг жил хүртэл;
2.5.2.3 сувилагч, эм найруулагч, эх баригч, сэргээн засахын мэргэжилтэн болон анагаах ухааны боловсрол олгох их, дээд сургууль, коллеж төгссөн эмнэлгийн бусад мэргэжилтний төрөлжсөн мэргэшлийн сургалт нь гурван сараас зургаан сар хүртэл; 
2.6 Тасралтгүй сургалт нь дараах хугацаатай байна.
2.6.1 мэргэжил дээшлүүлэх сургалтын хувьд нэг сараас зургаан сар хүртэл;
2.6.2 багц цагийн богино хугацааны сургалтын хувьд нэг сар хүртэл;
2.6.3 сургалтын хугацааны 30 хүртэлх хувь нь зайн хэлбэрээр явагдаж болно.

Гурав. Төгсөлтийн дараах сургалтын удирдлага, зохион байгуулалт

3.1 Эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгж нь төгсөлтийн дараах сургалтын чиглэлээр дараах чиг үүргийг хэрэгжүүлнэ. Үүнд: 
3.1.1 төгсөлтийн дараах сургалтын бодлогын чиглэлийг тодорхойлж, хэрэгжилтийг зохицуулах;
3.1.2 төгсөлтийн дараах сургалтын бодлого, хууль эрх зүйн орчныг сайжруулах санал боловсруулж, эрх бүхий этгээдээр шийдвэрлүүлэх;
3.1.3 эмнэлгийн мэргэжилтний төгсөлтийн дараах сургалтын үйл ажиллагаанд арга зүйн дэмжлэг үзүүлэх орон тооны бус зөвлөл (цаашид "Эмнэлгийн мэргэжилтний хөгжлийн зөвлөл" гэх)-ийн үйл ажиллагаанд дэмжлэг үзүүлж ажиллах;
3.1.4 төгсөлтийн дараах сургалтын ажлын албанд үйл ажиллагааны чиглэл, заавар өгч ажиллах;
3.1.5 эрүүл мэндийн салбарын хэрэгцээ, төлөвлөлт, төгсөлтийн дараах сургалт эрхлэх байгууллагын чадавх, эрүүл мэндийн байгууллагын захиалгыг үндэслэн жил бүрийн сургалтын чиглэлийн төсөл, жил бүрийн элсэлтийн хяналтын тооны төсөл, улсын болон орон нутгийн төсвийн санхүүжилтээр суралцагчдын тооны төсөл, зардлын задаргаа болон төгсөлтийн дараах сургалтын судалгаа, сурталчилгаа, нөлөөллийн үйл ажиллагаанд шаардагдах зардлын төслийг хянаж, эрүүл мэндийн асуудал эрхэлсэн Засгийн газрын гишүүний шийдвэрээр батлуулах;

3.2 Эмнэлгийн мэргэжилтний хөгжлийн зөвлөл нь төгсөлтийн дараах сургалтын чиглэлээр дараах чиг үүргийг хэрэгжүүлнэ:
3.2.1 мэргэшүүлэх болон тасралтгүй сургалтын хөтөлбөрт тавигдах дэлгэрэнгүй шаардлагыг батлах;
3.2.2 эрүүл мэндийн асуудал хариуцсан төрийн захиргааны төв байгууллагын дэргэдэх мэргэжлийн салбар зөвлөлөөс баталсан мэргэшүүлэх сургалтын хөтөлбөрийг хэлэлцэж, зөвшөөрөх; 
3.2.3 мэргэшүүлэх сургалт эрхлэх байгууллагад мэргэшүүлэх сургалт эрхлэх зөвшөөрлийг мэргэшлийн чиглэлээр дөрвөн жилийн хугацаатай олгох, сунгах;
3.2.4 мэргэшүүлэх сургалт эрхлэх байгууллагын явцын хяналтын үнэлгээний дүнг хэлэлцэн сургалт эрхлэх зөвшөөрөл сунгах эсэхийг шийдвэрлэх;
3.2.5 энэхүү журмын 3.2.3, 3.2.4-т заасан шийдвэрийг үндэслэн мэргэшүүлэх сургалт эрхлэх байгууллагад Эмнэлгийн мэргэжилтний хөгжлийн зөвлөлийн даргаар баталгаажуулсан цахим гэрчилгээ олгох;
3.2.6 мэргэшүүлэх сургалт эрхлэх байгууллагын зөвшөөрлийг хүчингүй болгох асуудлыг хэлэлцэж, хүчингүй болгох;
3.2.7 ажлын албаны төгсөлтийн дараах сургалттай холбоотой жил бүрийн тайланг хэлэлцэх, зөвлөмж, үүрэг даалгавар өгөх;
3.2.8 энэхүү журам болон холбогдох хууль тогтоомжид заасан төгсөлтийн дараах сургалтын үйл ажиллагааны хэрэгжилтийг зохион байгуулахад зөрчил гаргасан ажлын албаны холбогдох албан тушаалтан, сургалт эрхлэх байгууллагын хүлээх үүргийг зөрчсөн холбогдох албан тушаалтан, суралцагчийн хүлээх үүргийг зөрчсөн суралцагчид хариуцлага тооцох асуудлаар шийдвэр гаргаж, эрх бүхий албан тушаалтанд уламжилж, шийдвэрлүүлэх;
3.2.9 шаардлагатай тохиолдолд эмнэлгийн мэргэжилтний хөгжил, төгсөлтийн дараах сургалтын талаарх бусад асуудлыг хэлэлцэн шийдвэр гаргах, зөвлөмж, үүрэг даалгавар өгөх;
3.2.10 энэхүү журмын 3.2.2, 3.2.5-д зааснаас бусад чиг үүрэгтэй холбоотой баримт бичиг, Эмнэлгийн мэргэжилтний хөгжлийн зөвлөлийн хурлаар хэлэлцсэн асуудалд холбогдох баримт бичгийг архивын хууль тогтоомжид заасны дагуу архивын нэгдсэн санд нэгж үүсгэн байршуулж, эрүүл мэндийн асуудал хариуцсан төрийн захиргааны төв байгууллагад хадгалуулах;
3.2.11 салбарын хүний нөөцийн хэрэгцээ, тусламж үйлчилгээний хүртээмжийг харгалзан үндсэн мэргэшлийн сургалтын хугацааг өөрчлөх зөвлөмж чиглэлийг холбогдох байгууллагад өгөх;

3.3 Эрүүл мэндийн асуудал хариуцсан төрийн захиргааны төв байгууллагын дэргэдэх Мэргэжлийн салбар зөвлөл нь төгсөлтийн дараах сургалтын чиглэлээр дараах чиг үүргийг хэрэгжүүлнэ:
3.3.1 олон талт оролцоог хангасан ажлын хэсгээс боловсруулсан мэргэшүүлэх сургалтын хөтөлбөрийг хэлэлцэж, батлах;
3.3.2 тасралтгүй сургалт эрхлэх байгууллагаас боловсруулсан сургалтын хөтөлбөр, хугацааг батлах;
3.3.3 мэргэшүүлэх сургалтын хөтөлбөрийг гурваас таван жил тутамд үнэлэх ажлыг зохион байгуулж, үнэлгээний дүнг ажлын албанд хүлээлгэж өгөх;
3.3.4 төгсөлтийн дараах мэргэшүүлэх сургалтын элсэлт, төгсөлтийн шалгалт зохион байгуулахад оролцох;
3.3.5 гадаад улсад эмнэлгийн мэргэжилтний төгсөлтийн дараах мэргэшүүлэх сургалтад суралцсан Монгол Улсын иргэн, гадаадын эмнэлгийн мэргэжилтний мэргэшлийн түвшнийг дүйцүүлэх эсэхийг шийдвэрлэхэд оролцох;
3.3.6 мэргэшүүлэх сургалтын шалгалтын сорил боловсруулах, сорилын санд үнэлгээ хийх, шинэчлэхэд оролцох, сорилын агуулга, түлхүүрийн үнэн зөв байдал, нууцлалыг хадгалах, ажлын хэсгийн гишүүнээр ажиллаж байгаагаа бусдаас нууцлах,;

3.4 Ажлын алба нь төгсөлтийн дараах сургалтын чиглэлээр дараах чиг үүргийг хэрэгжүүлнэ. Үүнд:
3.4.1 төгсөлтийн дараах сургалтын бодлого, хууль эрх зүйн баримт бичиг, тэдгээрийг дагалдах дүрэм, журам, зааврыг хэрэгжүүлэх ажлыг зохион байгуулах;
3.4.2 энэхүү журмын хүрээнд төгсөлтийн дараах сургалтын чиглэлээр шаардлагатай нэмэлт дүрэм, журам, заавар, гарын авлага, зөвлөмж, суралцагчийн дэвтрийн үндсэн загварыг боловсруулж, Эрүүл мэндийн хөгжлийн төвийн захирлаар батлуулан, хэрэгжилтийг зохион байгуулах, тухай бүр шинэчлэх;
3.4.3 төгсөлтийн дараах сургалтын хэрэгцээг улсын хэмжээнд төр, хувийн хэвшлийн байгууллагаар нэгтгэн төлөвлөж, сургалтын чиглэл, элсэлтийн хяналтын тоо, төсөвт суралцагчдын тоо, зардал, судалгаа, сурталчилгааны төслийг боловсруулан, хүний нөөцийн асуудал хариуцсан нэгжид уламжилж шийдвэрлүүлэх;
3.4.4 энэхүү журмын 3.1.5-д заасан шийдвэрийг үндэслэн улсын төсвөөс санхүүжих сургалтын зардлын төсвийг боловсруулж, холбогдох эрх бүхий албан тушаалтны шийдвэрээр батлуулах, сургалтын холбогдох зардлыг сургалт эрхлэх байгууллагад шилжүүлэх, хууль тогтоомжийн дагуу зарцуулах;
3.4.5 жил бүрийн тасралтгүй сургалтын чиглэлийг журмын 1.1.3-т заасан зөвлөмжийн дагуу боловсруулж, Эрүүл мэндийн хөгжлийн төвийн захирлын шийдвэрээр батлуулан, хэрэгжилтийг зохион байгуулах;
3.4.6 мэргэшүүлэх болон мэргэжил дээшлүүлэх сургалтын хөтөлбөрт тавигдах дэлгэрэнгүй шаардлагын төслийг боловсруулах, Эмнэлгийн мэргэжилтний хөгжлийн зөвлөлөөс баталсан дэлгэрэнгүй шаардлагыг сургалт эрхлэх байгууллагад танилцуулж, мөрдүүлэх;
3.4.7 сургалтын хөтөлбөр боловсруулах заавар гарган, эрүүл мэндийн байгууллага, анагаах ухааны боловсрол олгох их сургуулийн эмнэлэг, мэргэжлийн нийгэмлэг, холбоо, сургалт эрхлэх байгууллага (сургалт эрхлэх байгууллагын сүлжээ)-д арга зүйн дэмжлэг үзүүлэх;
3.4.8 эмнэлгийн тусламж, үйлчилгээний байгууллага, анагаах ухааны боловсролын байгууллага, сургалт эрхлэх байгууллага, мэргэжлийн нийгэмлэг, холбооны төлөөлөл оролцсон ажлын хэсгээс боловсруулж мэргэжлийн салбар зөвлөлөөр батлуулсан мэргэшүүлэх сургалтын хөтөлбөрийг хянаж, Эмнэлгийн мэргэжилтний хөгжлийн зөвлөлөөр хэлэлцүүлэх ажлыг зохион байгуулах;
3.4.9 мэргэжлийн салбар зөвлөлөөс хийсэн мэргэшүүлэх сургалтын хөтөлбөрийн үнэлгээний дүнг Эмнэлгийн мэргэжилтний хөгжлийн зөвлөлөөр хэлэлцүүлэх ажлыг зохион байгуулах;
3.4.10 мэргэжил дээшлүүлэх сургалт эрхлэх байгууллагаас боловсруулсан сургалтын хөтөлбөр, хугацааг холбогдох салбар зөвлөлөөс баталсны дараа хөтөлбөрт тавигдах дэлгэрэнгүй шаардлагын дагуу эсэхийг хянаж, шаардлага хангасан тохиолдолд Эрүүл мэндийн хөгжлийн төвийн захирлаар зөвшөөрүүлэх, хөтөлбөрийг хоёроос гурван жил тутамд үнэлэх ажлыг зохион байгуулах; 
3.4.11 энэхүү журмын 3.4.5-д заасан чиглэлийн дагуу тасралтгүй сургалт эрхлэх зөвшөөрөл нь мэргэшүүлэх сургалт эрхлэх байгууллагад зөвшөөрөлтэй чиглэлийн дагуу тухайн зөвшөөрлийн хугацаанд, харин бусад байгууллагад хоёр жилийн хугацаагаар олгох;
3.4.12 сургалт эрхлэх байгууллагаас боловсруулж байгууллагын даргаараа баталгаажуулсан мэргэшүүлэх болон тасралтгүй сургалтын төлөвлөгөөг хянах; 
3.4.13 мэргэшлийн нийгэмлэг, холбооны оролцоотойгоор эмнэлзүйн сургагч багш, чиглүүлэгч багшийн хэрэгцээг жил бүр төлөвлөн бэлтгэх, чадавхжуулах сургалт зохион байгуулж тайлагнах, сургалтын гэрээ байгуулж, дүгнэн шинэчлэх, нэгдсэн бүртгэлийн мэдээний сан үүсгэж баяжуулах, үндэсний чиглүүлэгч багшийн үнэмлэх, энгэрийн тэмдгийг олгох, нэгдсэн зохион байгуулалтаар хангах;
3.4.14 шалгалтын сорил, бодлогыг боловсруулах ажлын хэсгийг холбогдох мэргэжлийн салбар зөвлөл, нийгэмлэг, холбоо, эрдэмтэн, багш, судлаач, эмнэлзүйн сургагч багшийн төлөөлөллийг оролцуулан байгуулах,
3.4.15 эрүүл мэндийн болон санхүү, төсвийн асуудал эрхэлсэн Засгийн газрын гишүүдийн хамтран баталсан багшийн ажлын хөлсний төлбөрийн жишигтэй дүйцүүлэн олгох урамшуулал, хүлээх хариуцлагатай холбоотой асуудлыг тусгасан гэрээг Эрүүл мэндийн хөгжлийн төвийн захиралтай байгуулна.
3.4.16 мэргэшүүлэх сургалтын элсэлт, төгсөлтийн болон мэргэжил дээшлүүлэх сургалтын төгсөлтийн шалгалтын сорил, бодлого боловсруулах ажлын хэсэг, сургалт эрхлэх байгууллагатай гэрээ байгуулж, биелэлтэд хяналт тавьж ажиллах;
3.4.17 Шалгалтын сорилын нэгдсэн санг дараах байдлаар бүрдүүлнэ:
3.4.17.1 үндсэн ба төрөлжсөн мэргэшлийн сургалтын элсэлтийн шалгалтын сорилын санг тусад нь бүрдүүлэх;
3.4.17.2 үндсэн мэргэшлийн сургалтын элсэлтийн шалгалтын сорил нь бакалаврын боловсрол олгох хөтөлбөрийн агуулгын хүрээнд төрөлжсөн мэргэшлийн сургалтын элсэлтийн шалгалтын сорил нь үндсэн мэргэшлийн сургалтын агуулгын хүрээнд тухайн суралцах мэргэшлийн чиглэлийн дагуу байх;
[bookmark: _heading=h.5gioomgj5pv0]3.4.18 онолын шалгалтыг цахим программаар танхимын хэлбэрээр, үндсэн мэргэшлийн сургалтын элсэлт, төгсөлт, төрөлжсөн болон мэргэжил дээшлүүлэх сургалтын төгсөлтийн шалгалтыг нэгдсэн байдлаар зохион байгуулах. 
3.4.19 мэргэжил дээшлүүлэх сургалтад суралцах мэргэжилтний овог нэр, Эрүүл мэндийн ажилтны нэгдсэн бүртгэлийн сангийн хувийн дугаар, суралцах мэргэжлийн чиглэл, сургалтын төлбөрийн хэлбэр, захиалгат эрүүл мэндийн байгууллага, хувийн зардлаар суралцагчдын харьяалал, суралцах байгууллагын нэр бүхий нэрсийн жагсаалтыг Эрүүл мэндийн хөгжлийн төвийн захирлын шийдвэрээр батлуулах, уг шийдвэрийг сургалт эрхлэх байгууллагад албан бичгээр хүргүүлэх, мэргэшүүлэх болон мэргэжил дээшлүүлэх сургалт дүүргэснийг гэрчлэх баримт бичгийг энэхүү журмын 19.1, 19.2-т заасны дагуу олгох;
3.4.20 багц цагийн сургалтыг цахим сургалтын үйл ажиллагаатай уялдуулан зохицуулах;
3.4.21 эрүүл мэндийн асуудал хариуцсан төрийн захиргааны төв байгууллагаас гаргасан шийдвэрээр ажиллан суралцах үйл ажиллагааг зохицуулах, хяналт тавих;
3.4.22 төгсөлтийн дараах сургалт эрхлэх байгууллага, суралцагчид мэргэжил, арга зүйн дэмжлэг үзүүлэх; 
3.4.23 төгсөлтийн дараах сургалт эрхлэх байгууллагын сургалтын үйл ажиллагаанд явцын хяналт, үнэлгээ 2 жил тутамд хийж, зөвлөмжийн биелэлтэд жил бүр хяналт тавьж ажиллах;
3.4.24 төгсөлтийн дараах сургалттай холбоотой сургалт эрхлэх байгууллага, эмнэлгийн мэргэжилтэн, эрүүл мэндийн байгууллага, иргэн, бусад хуулийн этгээдээс ирүүлсэн өргөдөл, гомдол, санал, хүсэлтийг судалж шийдвэрлэх, эрх бүхий байгууллагад уламжилж шийдвэрлүүлэх;
3.4.25 энэхүү журмын 15.13-т заасан хуваарилалтыг хийх, хэрэгжилтэд хяналт тавих, зөрчсөн тохиолдолд суралцагчийг сургалтаас хасах саналыг эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгжид хүргүүлж шийдвэрлүүлэх;
3.4.26 улсын төсвийн санхүүжилтээр мэргэшүүлэх болон мэргэжил дээшлүүлэх сургалтад суралцах суралцагчтай гэрээ байгуулах, гэрээний биелэлтэд хяналт тавих;
3.4.27 сургалт эрхлэх байгууллагын үйл ажиллагаанд явцын үнэлгээ хийх шалгуурыг боловсруулж, Эрүүл мэндийн хөгжлийн төвийн захирлын шийдвэрээр батлуулах;
3.4.28 сургалт эрхлэх байгууллагад зөвшөөрөл олгох үнэлгээг энэхүү журмын хорьдугаар бүлэгт заасан “Төгсөлтийн дараах сургалт эрхлэх байгууллагад тавигдах шаардлагыг үнэлэх аргачлал”-ын дагуу, сургалт эрхлэх зөвшөөрөл олгосон байгууллагын үйл ажиллагааны явцын үнэлгээг 3.4.25-д заасан шалгуурын дагуу сонирхогч талуудын төлөөллийг оролцуулан тус тус хийж, үр дүнг Эмнэлгийн мэргэжилтний хөгжлийн зөвлөлд тайлагнах;
3.4.29 төгсөлтийн дараах сургалтын үйл ажиллагаа, санхүүгийн дүн шинжилгээ бүхий жилийн нэгдсэн тайланг Эмнэлгийн мэргэжилтний хөгжлийн зөвлөлийн хурлаар жил бүрийн нэгдүгээр улиралд багтаан хэлэлцүүлэх;
3.4.30 төгсөлтийн дараах сургалт эрхлэх зөвшөөрөл бүхий байгууллагын жагсаалт, танилцуулга, тэдгээрийн хүчин чадал (багшлах бүрэлдэхүүн, материаллаг бааз), сургалтын чиглэл, индекс, жил бүрийн хяналтын тоо, сургалтын хөтөлбөрийн танилцуулга, сургалтын төлбөр, суралцагчийн мэргэшлээрээ цаашид хөгжих боломж, элсэлт, төгсөлтийн шалгалтын мэдээллийг цахим хуудаст нэгтгэн байршуулах, сургалт эрхлэх байгууллагын цахим хуудастай холбож, тогтмол шинэчлэх;
3.4.31 элсэгч, суралцагч, төгсөгчтэй холбоотой цахим мэдээний санг тогтмол ажиллуулах, боловсронгуй болгох, хяналт тавих; 
3.4.32 чиг үүрэгтэй холбоотой баримт бичгийг архивын хууль тогтоомжид заасны дагуу архивын нэгж үүсгэн хадгалах;
3.5 Сургалт эрхлэх байгууллага нь төгсөлтийн дараах сургалтын чиглэлээр дараах чиг үүргийг хэрэгжүүлнэ:
3.5.1 сургалтын таатай орчин, дэд бүтцийг бүрдүүлэх, бэхжүүлэх;
3.5.2 суралцагчийг ажиллуулахтай холбоотой үүсэх хөдөлмөрийн харилцааны нэмэлт зохицуулалтыг байгууллагын дотоод журамд тусган хэрэгжүүлэх;
3.5.3 сургалтын төлбөрийг зориулалтын дагуу зарцуулах;
3.5.4 энэхүү журмын 15.13.1-15.13.4-т заасан хуваарилалтын дагуу суралцагчийг суралцуулах, зөрчсөн тохиолдолд суралцагчийг сургалтаас хасах тухай хүсэлтийг Эрүүл мэндийн хөгжлийн төвд тухай бүр уламжилж, шийдвэрлүүлэх;
3.5.5 суралцагч хүндэтгэх шалтгаангүйгээр нэг сар хүртэлх хугацаагаар сургалтаас завсардсан тохиолдолд суралцагчтай байгуулсан гэрээнд заасан нэмэлт төлбөр авч сургалтын хөтөлбөрийг нөхүүлэх;
3.5.6 суралцагч хүндэтгэх шалтгаангүй нэг сар ба түүнээс дээш хугацаагаар сургалтаас завсардсан эсхүл тогтоосон хугацаанд төлбөрөө төлөөгүй тохиолдолд сургалтаас хасах;
3.5.7 энэхүү журамд заасан суралцагчийн цахим дэвтрийг (цахим дэвтэр) суралцагчдаар хөтлүүлэх, хяналт тавих;
3.5.8 сургалтын үйл явцыг үнэлэх, дотоод хяналт тавих, сургалтын хяналтын зөвлөл чиг үүргийн дагуу ажиллах;
3.5.9 сургалтын төрөл, хэлбэрийг өөрчлөх, сургалтын хөтөлбөрийг шинэчлэх шаардлагатай тохиолдолд түүний үндэслэл, хэрэгцээ, ач холбогдлыг тодорхой дурдсан хүсэлтийг холбогдох баримт бичгийн хамт мэргэшүүлэх сургалтыг шинээр эхлүүлэхээс нэгээс доошгүй жил, тасралтгүй сургалтыг шинээр эхлүүлэхээс зургаагаас доошгүй сарын өмнө Эрүүл мэндийн хөгжлийн төвд албан бичгээр ирүүлж, эрх бүхий байгууллагаар шийдвэрлүүлэх;
3.5.10 нийтийг хамарсан гамшгийн нөхцөл байдал үүсэх, халдварт өвчний цар тахал гарах, онц байдал болон гамшгийн үеийн бэлэн байдал зарлагдсан тохиолдолд “Гамшгаас хамгаалах тухай хууль” болон бусад хуульд заасан үндэслэл, журмын дагуу суралцагчийг дайчлан ажиллуулах;
3.5.11 сургалтын үйл ажиллагаа, санхүүгийн тайланг гаргаж, дараа жилийн нэгдүгээр сарын 20-ны дотор ажлын албанд хүргүүлэх;
3.5.12 энэхүү журмын 3.4.17, 15.13.1-15.13.4-т заасан шийдвэр, албан бичгийг үндэслэн зөвхөн өөрийн байгууллагад хуваарилагдсан суралцагчийг суралцуулах;
[bookmark: _heading=h.dqfrhcxdhget]3.5.13 ажиллан суралцах хэлбэрээр зохион байгуулах сургалтыг бусад сургалт эрхлэх байгууллага, аймаг, нийслэлийн Эрүүл мэндийн газартай хамтран зохион байгуулах, дэмжлэг үзүүлэх;
3.5.14 чиг үүрэгтэй холбоотой баримт бичгийг архивын хууль тогтоомжид заасны дагуу архивын нэгж үүсгэн хадгалах; 

3.6 Аймаг, нийслэлийн Эрүүл мэндийн газар нь төгсөлтийн дараах сургалтын чиглэлээр дараах чиг үүргийг хэрэгжүүлнэ:
3.6.1 төгсөлтийн дараах сургалтын бодлого, хууль эрх зүйн баримт бичиг, тэдгээрийг дагалдах дүрэм, журам, заавар, гарын авлага, зөвлөмжийг орон нутагт хэрэгжүүлэх ажлыг зохион байгуулах, тайлагнах;
3.6.2 орон нутгийн төр, хувийн хэвшлийн эрүүл мэндийн байгууллагын хүний нөөцийн төгсөлтийн дараах сургалтын хэрэгцээг судлах, төлөвлөх, улсын болон орон нутгийн төсвийн санхүүжилтээр суралцуулах саналыг жил бүрийн 11 дүгээр сарын 15-ны дотор Эрүүл мэндийн хөгжлийн төвд хүргүүлэх;
3.6.3 зайн болон ажиллан суралцах хэлбэрээр зохион байгуулах сургалтын чиглэл, хэрэгцээг тодорхойлж, Эрүүл мэндийн хөгжлийн төвд тухай бүр хүргүүлэх;
3.6.4 төгсөлтийн дараах сургалтын чиглэлээр судалгаа, сурталчилгаа, нөлөөллийн үйл ажиллагаанд шаардагдах зардлын төслийг боловсруулж, тухайн орон нутгийн засаг захиргаанд уламжилж, шийдвэрлүүлэх;
3.6.5 орон нутгийн эрүүл мэндийн байгууллага, сургалт эрхлэх байгууллага (сургалт эрхлэх байгууллагын сүлжээ)-д арга зүйн дэмжлэг үзүүлэх;
3.6.6 орон нутгийн эмнэлзүйн сургагч багшийн хэрэгцээг төлөвлөх, Эрүүл мэндийн хөгжлийн төвд санал хүргүүлэх, зохион байгуулж, санхүүжүүлэхэд хамтран ажиллах;
3.6.7 тухайн орон нутагт зохион байгуулагдах мэргэшүүлэх ба мэргэжил дээшлүүлэх сургалтын болон төгсөлтийн шалгалтын үйл ажиллагаанд хяналт тавьж ажиллах;
3.6.8 орон нутагт нэн шаардлагатай чиглэлээр төгсөлтийн дараах сургалтад суралцах суралцагчийн нийгмийн баталгааг хангахад чиглэсэн үйл ажиллагааг хэрэгжүүлэх;
3.6.9 төгсөлтийн дараах сургалттай холбоотой сургалт эрхлэх байгууллага, эмнэлгийн мэргэжилтэн, эрүүл мэндийн байгууллага, иргэн, бусад хуулийн этгээдээс ирүүлсэн өргөдөл, гомдол, санал, хүсэлтийг судалж шийдвэрлэх, эрх бүхий байгууллагад уламжилж шийдвэрлүүлэх;
3.6.10 орон нутгийн эрүүл мэндийн байгууллагын захиалгаар төгсөлтийн дараах сургалтад улсын төсвийн санхүүжилтээр суралцсан суралцагчидтай төрийн сангийн цаасан эсвэл цахим гэрээ байгуулах, гэрээний хэрэгжилтийн дагуу тогтвор суурьшилтай ажиллахад дэмжлэг үзүүлэх, нийгмийн баталгааг хангахад чиглэсэн үйл ажиллагааг хэрэгжүүлэх, сургалтын үйл ажиллагаанд хяналт тавих;

3.7 Эрүүл мэндийн байгууллага төгсөлтийн дараах сургалтын чиглэлээр дараах чиг үүргийг хэрэгжүүлнэ:
3.7.1 төгсөлтийн дараах сургалтын бодлого, хууль эрх зүйн баримт бичиг, тэдгээрийг дагалдах дүрэм, журам, заавар, гарын авлага, зөвлөмжийг хэрэгжүүлэх ажлыг зохион байгуулах, тайлагнах;
3.7.2 төгсөлтийн дараах үндсэн, төрөлжсөн, мэргэжил дээшлүүлэх, багц цагийн богино хугацааны сургалтад хамруулах эмнэлгийн мэргэжилтний судалгааг жил тутам гаргаж, сургалтад хамруулах төлөвлөгөө баталж хэрэгжүүлэх, Эрүүл мэндийн хөгжлийн төв, мэргэжлийн нийгэмлэг, холбоо, анагаах ухааны боловсрол олгох их, дээд сургуультай хамтрах;
3.7.3 төгсөлтийн дараах сургалтад хамруулах чиглэл, эмнэлгийн мэргэжилтний тоог тухайн байгууллагын бүтэц, орон тоо, ажиллах орчин, тоног төхөөрөмжийг үндэслэн нэгтгэж төлөвлөх, сургалтын захиалгын саналыг Эрүүл мэндийн хөгжлийн төв, аймаг, нийслэлийн Эрүүл мэндийн газарт жил бүр хүргүүлэх; 
3.7.4 цахим болон ажиллан суралцах хэлбэрээр зохион байгуулах сургалтын чиглэл, хэрэгцээг тодорхойлж, Эрүүл мэндийн хөгжлийн төвд тухай бүр хүргүүлэх;
3.7.5 төгсөлтийн дараах сургалтад суралцах хугацаанд эмнэлгийн мэргэжилтний үүрэгт ажлыг зохицуулах, дэмжлэг үзүүлэх, ажиллан суралцах хэлбэрээр сургалтад хамрагдах эмнэлгийн мэргэжилтэнд цалин хөлс, нөхөн төлбөр, бусад урамшууллыг хэвийн олгох;
3.7.6 журмын 3.7.2-т заасан төлөвлөгөөний дагуу улсын төсвийн санхүүжилтээр суралцаж, төгссөн эмнэлгийн мэргэжилтнийг төгсөлтийн дараах сургалтад суралцсан чиглэлтэй уялдуулж ажлын байранд томилох, журмын 3.4.24-т заасан гэрээний дагуу тогтвортой ажиллуулах, шаардлагатай тоног төхөөрөмж, ажиллах орчин, нийгмийн баталгааг хангахад дэмжлэг үзүүлэх;

3.8 Мэргэжлийн нийгэмлэг, холбооны хэрэгжүүлэх чиг үүрэг:
3.8.1 тухайн мэргэжлийн чиглэлээр тасралтгүй сургалтын чиглэлийг тодорхойлох, Эрүүл мэндийн хөгжлийн төвд санал хүргүүлэх;
3.8.2 зөвшөөрөл бүхий чиглэлээр багц цагийн богино хугацааны сургалтыг батлагдсан хөтөлбөр, төлөвлөгөөний дагуу зохион байгуулах;
3.8.3 Тухайн мэргэжлийн чиглэлийн хүний нөөцийн судалгааг гаргах, тасралтгүй хөгжүүлэх төлөвлөгөөтэй ажиллах;
[bookmark: _heading=h.781dsmxw81do]3.8.4 олон улсын мэргэжлийн нийгэмлэгийн гишүүн бол тэргүүлэх чиглэлээр тасралтгүй сургалтыг улсын төсвийн санхүүжилтээр явуулж болно.

Дөрөв. Төгсөлтийн дараах мэргэшүүлэх сургалтын зохион байгуулалт

4.1 Мэргэшүүлэх сургалт нь Эмнэлгийн мэргэжилтний хөгжлийн зөвлөлөөс тухайн чиглэлээр зөвшөөрөл авсан эрүүл мэндийн тусламж, үйлчилгээ үзүүлэх байгууллага, анагаах ухааны боловсрол олгох их сургуулийн эмнэлгийг түшиглэн явагдана.

4.2 Эмнэл зүйн мэргэшүүлэх сургалт нь зөвхөн эмнэлгийн тусламж, үйлчилгээний байгууллагад түшиглэн явагдах бөгөөд тухайн сургалтад гол үүрэгтэй эмнэлгийн тусламж, үйлчилгээ үзүүлэх байгууллага нь үндсэн байгууллага байна. 

4.3 Энэхүү журмын 4.2-т заасан үндсэн байгууллага нь өөрийн байгууллагад дангаар хэрэгжүүлэх боломжгүй сургалтыг хамтран зохион байгуулах зорилгоор эмнэлгийн тусламж, үйлчилгээний бусад байгууллага (цаашид "сүлжээнд нэгдсэн бусад байгууллага" гэх)-тай эмнэлзүйн мэргэшүүлэх сургалт эрхлэх байгууллагын сүлжээ (цаашид "сүлжээ" гэх) үүсгэж, нэгдэн ажиллана.

4.4 Эмнэлгийн тусламж, үйлчилгээний байгууллага нь эмнэлзүйн мэргэшүүлэх сургалт эрхлэх байгууллагын зөвхөн нэг сүлжээнд нэгдэж ажиллана. Үндсэн ба төрөлжсөн мэргэшлийн зарим чиглэлээр эмнэлгийн тусламж, үйлчилгээний байгууллагын тоо цөөн тохиолдолд тухайн байгууллага нь хоёр ба түүнээс дээш сүлжээнд нэгдэн ажиллаж болно.

4.5 Эмнэл зүйн мэргэшүүлэх сургалт эрхлэх үндсэн байгууллага нь сургалтын нэгдмэл уялдаа, суралцагчид ээлтэй байдлыг бүрдүүлэх зорилгоор өөрийн байгууллага ба сүлжээнд нэгдэх боломжтой бусад байгууллага хоорондын байршлын тохиромжтой зайг харгалзан, сүлжээ байгуулна.

4.6 Эмнэл зүйн мэргэшүүлэх сургалт эрхлэх үндсэн байгууллага нь сүлжээнд нэгдсэн бусад байгууллагатай гэрээ байгуулж ажиллах ба гэрээнд сургалтын орчин, суралцагчийн хөдөлмөрийн харилцаа, нийгмийн баталгаа, үүрэг хариуцлагыг тусгана.

4.7 Сүлжээ нь сүлжээнд нэгдсэн байгууллага тус бүрийн төлөөллөөс гадна хөндлөнгийн төлөөлөл (эмнэлгийн мэргэжилтэн, суралцагч эмч, судлаач, хуульч, аймаг, нийслэлийн Эрүүл мэндийн газрын төлөөлөл) бүхий орон тооны бус сургалтын хяналтын зөвлөлтэй байна. Сургалтын хяналтын зөвлөл нь сургалтын хэрэгжилтэд хяналт тавих, сургалтыг сайжруулах талаар санал гаргах, эрх бүхий албан тушаалтнаар шийдвэрлүүлэх үндсэн чиг үүрэгтэй ажиллана.

4.8 Эмнэл зүйн мэргэшүүлэх сургалт эрхлэх үндсэн байгууллага нь журмын 3.5-д зааснаас гадна дараах чиг үүрэгтэй байна:
4.8.1 мэргэшүүлэх сургалтын нэгдсэн хөтөлбөрийн дагуу сургалтын төлөвлөгөөг боловсруулж батлан хэрэгжүүлэх;
4.8.2 эмнэлзүйн сургагч багш болон мэргэшүүлэх сургалтад суралцах эмнэлгийн мэргэжилтний харьцаа зохистой байх зохицуулалт хийж, эмнэлзүйн сургагч багшийн нөөц бүрдүүлэх, чадавхыг тасралтгүй сайжруулах 3-5 жилийн төлөвлөгөөг байгууллагын эрх бүхий албан тушаалтнаар батлуулан хэрэгжүүлж, тухай бүр шинэчлэх;
4.8.3 байгууллагын эрх бүхий албан тушаалтны шийдвэрээр эмнэлзүйн сургагч багшид суралцагчийг хариуцуулж, хуваарилах;
4.8.4 сүлжээнд нэгдсэн бусад байгууллагын эмнэлзүйн сургагч багш нарын чадавхыг тасралтгүй сайжруулах;
4.8.5 сургалтын таатай орчин, дэд бүтцийг бүрдүүлэх, бэхжүүлэх хүрээнд сүлжээнд нэгдсэн бусад байгууллагад дэмжлэг үзүүлэх;
4.8.6 суралцагчийн мэдлэг, ур чадвар, багаар ажиллах чадавхыг сайжруулах зорилгоор эрдэм шинжилгээний хурал, зөвлөгөөн, семинар зохион байгуулах;
4.8.7 сүлжээнд нэгдсэн нийт байгууллагын жагсаалт, танилцуулга, тэдгээрийн хүчин чадал (багшлах бүрэлдэхүүн, материаллаг бааз), сургалтын чиглэл, индекс, жил бүрийн хяналтын тоо, сургалтын хөтөлбөрийн танилцуулга, сургалтын төлбөр, суралцагчийн мэргэшлээрээ цаашид хөгжих боломж, элсэлт, төгсөлтийн шалгалтын мэдээллийг өөрийн байгууллагын цахим хуудаст байршуулах, тогтмол шинэчлэх, Эрүүл мэндийн хөгжлийн төвийн цахим хуудастай холбох.

4.9 Эмнэл зүйн бус мэргэшүүлэх сургалтын хувьд сургалт эрхлэх үндсэн байгууллага нь сүлжээ байгуулах шаардлагагүй ба журмын 3.5-д зааснаас гадна дараах чиг үүрэгтэй байна:
4.9.1мэргэшүүлэх сургалтын нэгдсэн хөтөлбөрийн дагуу сургалтын төлөвлөгөөг боловсруулж батлан хэрэгжүүлэх;
4.9.2 сургалт удирдах багшийн чадавхыг тасралтгүй сайжруулах;
4.9.3 сургалтын таатай орчин, дэд бүтцийг бүрдүүлэх, бэхжүүлэх;
4.9.4 цахим сургалтын үйл ажиллагааг тогтмолжуулах;
4.9.5 суралцагчийн мэдлэг, ур чадвар, багаар ажиллах чадавхыг сайжруулах зорилгоор эрдэм шинжилгээний хурал, зөвлөгөөн, семинар зохион байгуулах;
4.9.6 байгууллагын танилцуулга, хүчин чадал (багшлах бүрэлдэхүүн, материаллаг бааз), сургалтын чиглэл, индекс, жил бүрийн хяналтын тоо, сургалтын хөтөлбөрийн танилцуулга, сургалтын төлбөр, суралцагчийн мэргэшлээрээ цаашид хөгжих боломж, элсэлт, төгсөлтийн шалгалтын мэдээллийг өөрийн байгууллагын цахим хуудаст байршуулах, тогтмол шинэчлэх, Эрүүл мэндийн хөгжлийн төвийн цахим хуудастай холбох.

Тав. Төгсөлтийн дараах тасралтгүй сургалтын зохион байгуулалт

5.1 Тасралтгүй сургалт нь Эрүүл мэндийн хөгжлийн төвөөс тухайн чиглэлээр зөвшөөрөл авсан эрүүл мэндийн тусламж, үйлчилгээ үзүүлэх байгууллага, анагаах ухааны боловсрол олгох их, дээд сургууль, мэргэжлийн нийгэмлэг, холбоонд түшиглэн явагдана.

5.2 Мэргэшүүлэх сургалт эрхлэх зөвшөөрөл бүхий байгууллага нь тухайн чиглэлээр тасралтгүй сургалт зохион байгуулж болно.

5.3 Журмын 5.1, 5.2-т заасан зөвшөөрөл бүхий байгууллага нь зөвхөн өөрийн үйл ажиллагааны чиглэлийн хүрээнд тасралтгүй сургалт эрхэлнэ.

5.4 Тасралтгүй сургалт эрхлэх байгууллага нь журмын 3.5-д зааснаас гадна дараах чиг үүрэгтэй байна:

5.4.1 Эмнэлгийн мэргэжилтний хөгжлийн зөвлөлөөс баталсан дэлгэрэнгүй шаардлагын дагуу сургалтын зөвшөөрөл хүсэх мэргэшлийн чиглэл бүрээр сургалтын хөтөлбөр, төлөвлөгөө боловсруулах;
5.4.2 эмнэлзүйн мэргэжил дээшлүүлэх сургалт эрхлэх зөвшөөрөл авсан байгууллагын хувьд эмнэлгийн мэргэжилтний харьцаа зохистой байх зохицуулалт хийж, эмнэлзүйн сургагч багшийн нөөц бүрдүүлэх, чадавхыг тасралтгүй сайжруулах 3-5 жилийн төлөвлөгөөг байгууллагын эрх бүхий албан тушаалтнаар батлуулан хэрэгжүүлж, тухай бүр шинэчлэх;
5.4.3 Эрүүл мэндийн хөгжлийн төвийн дэргэдэх цахим сургалтын үйл ажиллагааг тогтмолжуулах;
5.4.4 энэхүү журмын 5.4.3-т заасан төгсөлтийн дараах зайн сургалтын салбар төв байхгүй тохиолдолд төгсөлтийн дараах сургалт эрхлэх бусад байгууллагын дэргэдэх салбар төвтэй гэрээ байгуулж, зайн сургалтыг зохион байгуулах;
5.4.5 мэргэжил дээшлүүлэх сургалтад суралцаж байгаа эмнэлгийн мэргэжилтний мэдлэг, ур чадвар, багаар ажиллах чадавхыг сайжруулах зорилгоор эрдэм шинжилгээний хурал, зөвлөгөөн, семинар зохион байгуулах;
5.4.6 багц цагийн богино хугацааны сургалтын хувьд Эрүүл мэндийн хөгжлийн төвийн захирлын баталсан сургалтын чиглэл, суралцагчдын тооны дагуу “Эрүүл мэндийн ажилтны нэгдсэн бүртгэлийн сан”-д багц цагийг бүртгэж, цахимаар баталгаажуулах; 
5.4.7 тухайн байгууллагын танилцуулга, тэдгээрийн хүчин чадал (багшлах бүрэлдэхүүн, материаллаг бааз), сургалтын чиглэл, жил бүрийн хяналтын тоо, сургалтын хөтөлбөрийн танилцуулга, сургалтын төлбөрийн тухай мэдээллийг өөрийн байгууллагын цахим хуудаст байршуулах, тогтмол шинэчлэх, Эрүүл мэндийн хөгжлийн төвийн цахим хуудастай холбох.


Зургаа. Төгсөлтийн дараах сургалтын чиглэл, хяналтын тоо

6.1 Эрүүл мэндийн асуудал эрхэлсэн Засгийн газрын гишүүний баталсан мэргэшүүлэх сургалтын чиглэл, индекс, Эрүүл мэндийн хөгжлийн төвийн захирлын баталсан тасралтгүй сургалтын чиглэлийн дагуу төгсөлтийн дараах сургалтыг зохион байгуулна.

6.2 Ажлын алба нь эрүүл мэндийн салбарын хэрэгцээ, төлөвлөлт, төгсөлтийн дараах сургалт эрхлэх байгууллагын чадавх, зөвшөөрсөн сургалтын хөтөлбөр, эрүүл мэндийн байгууллагын захиалгыг үндэслэн жил бүрийн сургалтын чиглэлийн төсөл, жил бүрийн элсэлтийн хяналтын тооны төсөл, улсын төсвийн санхүүжилтээр суралцагчдын тооны төсөл, зардлын задаргаа болон төгсөлтийн дараах сургалтын чиглэлээрх судалгаа, сурталчилгаа, нөлөөллийн үйл ажиллагаанд шаардагдах зардлын төслийг боловсруулж, эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгжид жил бүрийн 01 дүгээр сарын 15-ны дотор ирүүлнэ.

6.3 Ажлын албанаас ирүүлсэн энэхүү журмын 6.2-т заасан шийдвэрийн төслийг эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгж хянаж, жил бүрийн 02 дугаар сарын 15-ны дотор эрүүл мэндийн асуудал эрхэлсэн Засгийн газрын гишүүний шийдвэрээр батлуулан, Эрүүл мэндийн хөгжлийн төвд албан бичгээр зөвлөмж хүргүүлнэ.

6.4 Ажлын алба нь энэхүү журмын 6.3-т заасан зөвлөмжийн дагуу тасралтгүй сургалтын чиглэлийг эцэслэн боловсруулж, Эрүүл мэндийн хөгжлийн төвийн захирлын шийдвэрээр жил бүрийн 03 дугаар сарын 01-ний дотор батлуулж, Эрүүл мэндийн хөгжлийн төвийн цахим хуудаст байршуулж, олон нийтэд ил тод мэдээлнэ.

6.5 Энэхүү журмын 6.4-т заасан тасралтгүй сургалтын чиглэлийн хүрээнд зохион байгуулах сургалтын удирдамж, улсын төсвөөр санхүүжүүлэх зардлын задаргааг жил бүрийн 3 дугаар сарын 15-ны дотор Эрүүл мэндийн хөгжлийн төвд тухайн чиглэлийн мэргэжлийн нийгэмлэг, холбоо, салбар зөвлөлөөс хүргүүлнэ.
	
Долоо. Төгсөлтийн дараах сургалтын хөтөлбөрт тавигдах нийтлэг шаардлага

7.1 Сургалтын хөтөлбөр нь дараах нийтлэг шаардлагыг хангасан байна. Үүнд:
7.1.1 сургалт эрхлэх байгууллагын үйл ажиллагааны чиглэлд нийцсэн байх;
7.1.2 сургалтын зорилго, хэлбэр, агуулга, үргэлжлэх хугацаа, зохион байгуулалт, сургалт эрхлэх үндсэн байгууллага болон сургалтад хамтарч оролцох байгууллага, сургалт удирдах багш, эзэмшвэл зохих гардан үйлдэл, ном, сурах бичиг, гарын авлага, сургалтын төлөвлөгөө, сургалтын биелэлтийг бүртгэх тогтолцоо, үнэлгээний талаар дэлгэрэнгүй тусгасан байх;
7.1.3 өмнөх түвшний сургалтын агуулгатай давхардаагүй, суралцагчийн мэдлэг, ур чадвар, хандлагыг тасралтгүй ахиулахад чиглэсэн байх;
7.1.4 хүний их эмчийн эмнэлзүйн үндсэн мэргэшлийн сургалтын хөтөлбөрийн эхний нэг жил нь мэргэшлийн чиглэлээс үл хамааран үндсэн мэргэшлийн бүх чиглэлд ижил байх буюу энэхүү журмын 2.5.1.1-д заасан сургалт байх;
7.1.5 эмнэлзүйн мэргэшүүлэх сургалтын хувьд суралцагчийг бие дааж мэргэжлийн үйл ажиллагаа явуулах (сонсох, харах, сургалт удирдах багшийн хяналтад гардан үйлдэл хийх, сургалт удирдах багш, эмнэлгийн мэргэжилтэнтэй хамтарч гардан үйлдэл хийх, бие дааж гардан үйлдэл хийх) чадварыг үе шаттайгаар бүрэн эзэмшүүлэх дадлага голлосон байх.	

Найм. Төгсөлтийн дараах сургалт эрхлэх байгууллагад тавигдах шаардлага

8.1 Эмнэл зүйн мэргэшүүлэх болон мэргэжил дээшлүүлэх сургалт, багц цагийн богино хугацааны сургалт эрхлэх байгууллага нь дараах шаардлагыг хангасан байна.
8.1.1 улсын бүртгэлийн гэрчилгээтэй байх;
8.1.2 сургалтын хөтөлбөрийн агуулгад нийцсэн үйл ажиллагаа эрхлэх тусгай зөвшөөрөлтэй байх;
8.1.3 тухайн мэргэшүүлэх, мэргэжил дээшлүүлэх, багц цагийн богино хугацааны сургалтын чиглэлээр батлагдсан сургалтын хөтөлбөр, төлөвлөгөөтэй байх;
8.1.4 сургалтын үйл ажиллагаа эрхлэх журамтай байх;
8.1.5 стандартын шаардлага хангасан эмнэлгийн зориулалттай барилга байгууламжтай байх /мэргэшүүлэх сургалт эрхлэх байгууллагын хувьд сүлжээнд нэгдсэн нийт байгууллагад хамаарна/;
8.1.6 сургалтын тухайн чиглэлээр тогтмол үйл ажиллагаа явуулдаг эмчилгээ, оношилгооны тасаг нэгжтэй байх, орны тоо, үйлчлүүлэгчийн тоо сургалт эрхлэхэд хангалттай түвшинд байх;
8.1.7 сургалтын чиглэлд нийцсэн сургалтын танхим, техник хэрэгсэл, тоног төхөөрөмж, дадлага сургалтын хэрэглэгдэхүүн бүхий ур чадварын танхим, мэргэжлийн номын сан, байнгын үйл ажиллагаатай хэвлэх, хувилах төхөөрөмж, интернэт бүхий компьютерын танхим, суралцагчдад зориулсан амрах, хувцас солих өрөө гэх мэт сургалтын орчныг бүрдүүлсэн байх;
8.1.8 эмнэлгийн тусламж, үйлчилгээг хэвийн явуулах түвшинд орон тооны эмч, сувилагч, эмнэлгийн бусад мэргэжилтэнтэй байх;
8.1.9 батлагдсан орон тоо бүхий сургалтын нэгж эсхүл төгсөлтийн дараах сургалтын асуудал хариуцсан орон тооны ажилтантай байх;
8.1.10 батлагдсан орон тоо бүхий эрдэм шинжилгээ, судалгааны нэгж эсхүл эрдэм шинжилгээ, судалгааны үйл ажиллагаа хариуцсан орон тооны ажилтантай байх /тусгай мэргэжлийн төв, төрөлжсөн мэргэшлийн эмнэлэгт хамаарна/;
8.1.11 сургалтын хөтөлбөрийг хэрэгжүүлэх чадавх бүхий багшлах бүрэлдэхүүнтэй байх, сургалт удирдах багшийн 70-аас доошгүй хувь нь тухайн байгууллагын үндсэн ажилтан байх;
8.1.12 эмнэлзүйн сургагч багшийн сургалтад сургалт удирдах нийт багш суралцаж, төгссөн байх;
8.1.13 тухайн чиглэлээр нэг жилд хэдэн суралцагч сургах хүчин чадлыг тооцсон 3-5 жилийн төлөвлөгөөтэй байх;
8.1.14 эмнэлзүйн сургагч багшийн нөөц бүрдүүлэх, чадавхыг тасралтгүй сайжруулах 3-5 жилийн төлөвлөгөөтэй байх;
8.1.15  эмнэлгийн тусламж, үйлчилгээний дотоод хяналт тогтмол явагддаг байх;
8.1.16 мэргэшүүлэх сургалт эрхлэх байгууллагын хувьд сүлжээнд нэгдсэн нийт байгууллагын төлөөлөл бүхий сургалтын хяналтын зөвлөл байгуулсан байх;
8.1.17 мэргэшүүлэх сургалт эрхлэх байгууллагын сүлжээний хувьд сургалт эрхлэх үндсэн байгууллага сүлжээнд нэгдсэн бусад байгууллагатай гэрээ байгуулсан байх.

8.2 Эмнэл зүйн бус мэргэшүүлэх болон мэргэжил дээшлүүлэх сургалт, багц цагийн богино хугацааны сургалт эрхлэх байгууллага нь энэ журмын 8.1-д заасан 8.1.1, 8.1.2, 8.1.3, 8.1.4, 8.1.7, 8.1.9, 8.1.11, 8.1.13, 8.1.14 дэх шаардлагыг хангасан байна.  

8.3 Сургалтын зөвшөөрөл хүссэн байгууллагын тухайн мэргэшүүлэх, мэргэжил дээшлүүлэх, багц цагийн богино хугацааны сургалтын чиглэлээр сургалт эрхлэх чадавхыг энэхүү журмын 8.1, 8.2-т заасан шаардлагад үндэслэн хүсэлт гаргасан сургалтын чиглэл тус бүрээр үнэлнэ. Тухайн сургалтын чиглэл тус бүрийн нийт үнэлгээний хувь 80 ба түүнээс дээш тохиолдолд мэргэшүүлэх сургалт эрхлэх зөвшөөрөл олгох асуудлыг Эмнэлгийн мэргэжилтний хөгжлийн зөвлөлөөр хэлэлцүүлнэ.
8.4 Эмнэл зүйн чиглэлээр мэргэшүүлэх болон мэргэжил дээшлүүлэх сургалт, багц цагийн богино хугацааны сургалтын зөвшөөрөл хүссэн байгууллагын хувьд журмын 8.1.6, 8.1.7, 8.1.9, 8.1.11, 8.1.12, 8.1.13, 8.1.15, 8.1.16-д заасан найман шаардлага нь тухайн сургалтын чиглэл тус бүрийн нийт үнэлгээний 70 хувийг эзэлнэ.
8.5 Журмын 8.4-т дурдсан найман шаардлагын аль нэг нь 69 ба түүнээс бага хувиар үнэлэгдсэн тохиолдолд эмнэлзүйн мэргэшүүлэх болон мэргэжил дээшлүүлэх сургалт, багц цагийн богино хугацааны сургалт эрхлэх зөвшөөрлийг тухайн сургалтын чиглэлээр олгохгүй.

Ес. Төгсөлтийн дараах сургалт эрхлэх зөвшөөрөл хүсэх, сунгахад бүрдүүлэх баримт бичиг

9.1 Төгсөлтийн дараах мэргэшүүлэх болон эмнэлзүйн мэргэжил дээшлүүлэх сургалт эрхлэх байгууллага нь зөвшөөрөл хүсэхэд дараах баримт бичгийг бүрдүүлэн Эрүүл мэндийн хөгжлийн төвд ирүүлнэ. Үүнд:
9.1.1 сургалтын чиглэл, үндэслэл, хэрэгцээ шаардлага, гарах үр дүн, сургалтын төрөл, дэд төрөл, хэлбэрийг тодорхой тайлбарласан албан хүсэлт;
9.1.2 төгсөлтийн дараах сургалт эрхлэх байгууллагад тавигдах шаардлагын дагуу бэлтгэсэн байгууллагын танилцуулга болон энэ журмын 8.1.3-8.1.5, 8.1.7, 8.1.11, 8.1.13, 8.1.14, 8.1.16, 8.1.17 дахь шаардлагын нотлох баримт; 
9.1.3 энэхүү журмын 8.1.1, 8.1.2, 8.1.6, 8.1.8-8.1.10, 8.1.12, 8.1.15 дахь шаардлагыг холбогдох цахим системээр илгээнэ;

9.2 Багц цагийн богино хугацааны болон эмнэлзүйн бус мэргэжил дээшлүүлэх сургалт эрхлэх байгууллага нь зөвшөөрөл хүсэхэд дараах баримт бичгийг бүрдүүлэн ажлын албанд ирүүлнэ. Үүнд:
9.2.1 сургалтын чиглэл, үндэслэл, хэрэгцээ шаардлага, гарах үр дүн, сургалтын төрөл, дэд төрөл, хэлбэрийг тодорхой тайлбарласан албан хүсэлт;
9.2.2 төгсөлтийн дараах сургалт эрхлэх байгууллагад тавигдах шаардлагын дагуу бэлтгэсэн байгууллагын танилцуулга болон энэ журмын 8.1.3, 8.1.4, 8.1.7, 8.1.11, 8.1.13, 8.1.14 дахь шаардлагын нотлох баримт; 
9.2.3 энэ журмын 8.1.1, 8.1.2, 8.1.9 дэх шаардлагыг холбогдох цахим системээр илгээнэ;

Арав. Төгсөлтийн дараах сургалт удирдах багшид тавигдах шаардлага

10.1 Эмнэл зүйн мэргэшүүлэх, мэргэжил дээшлүүлэх сургалтыг эмнэлзүйн сургагч багш удирдана. Эмнэл зүйн сургагч багшийн сургалтад суралцах эмнэлгийн мэргэжилтэн нь дараах шаардлагыг хангасан байна:
10.1.1 тухайн мэргэжлээрээ магистр ба түүнээс дээш боловсролын зэрэгтэй эсхүл ахлах ба түүнээс дээш мэргэжлийн зэрэгтэй байх;
10.1.2  тухайн мэргэшлээрээ найм ба түүнээс дээш жил ажилласан байх;
10.1.3 аймаг, дүүргийн нэгдсэн эмнэлэгт ерөнхий мэргэшил судлалын үндсэн мэргэшлийн сургалт удирдах их эмчийн хувьд тухайн мэргэшлээрээ зургаа ба түүнээс дээш жил ажилласан байх;
10.1.4 сургалт эрхлэх байгууллагаас сургагч багшаар бэлтгэх хүсэлт албан ёсоор гаргасан байх; 
10.1.5 ёс зүйн болон мэргэжлийн алдаа, зөрчил гаргаагүй байх;
10.1.6 сургалт эрхлэх байгууллагатай гэрээ байгуулсан байх (тухайн байгууллагын үндсэн ажилтны хувьд хөдөлмөрийн гэрээ, гэрээт ажилтны хувьд сургалт удирдах гэрээ байгуулах);
10.1.7 зөвхөн нэг байгууллагад сургалт удирдах гэрээтэй байх. 

10.2 Багц цагийн богино хугацааны болон эмнэлзүйн бус мэргэшүүлэх, мэргэжил дээшлүүлэх сургалт удирдах багш дараах шаардлагыг хангасан байна:
10.2.1 тухайн мэргэжлээрээ магистр ба түүнээс дээш боловсролын зэрэгтэй эсхүл ахлах ба түүнээс дээш мэргэжлийн зэрэгтэй байх;
10.2.2 тухайн мэргэжлээрээ найм ба түүнээс дээш жил ажилласан байх;
10.2.3 сургалт эрхлэх байгууллагатай гэрээ байгуулсан байх (тухайн байгууллагын үндсэн ажилтны хувьд хөдөлмөрийн гэрээ, гэрээт ажилтны хувьд сургалт удирдах гэрээ байгуулах);
10.2.4 зөвхөн нэг байгууллагад сургалт удирдах гэрээтэй байх.



Арван нэг. Эмнэл зүйн сургагч багш, эмнэлзүйн чиглүүлэгч багш бэлтгэх сургалтын зохион байгуулалт, сургалтын агуулга, эмнэлзүйн сургагч багшид ногдох суралцагчийн тоо

11.1 Эрүүл мэндийн хөгжлийн төвөөс эрх олгогдсон мэргэжлийн нийгэмлэг, холбоо нь сургалт эрхлэх байгууллагын хэрэгцээнд үндэслэн "Эмнэл зүйн сургагч багш бэлтгэх сургалт"-ыг зохион байгуулж болно.
11.1.1 журмын 3.4.13-т заасан төлөвлөлтийн дагуу нэгдсэн байдлаар улсын төсвийн санхүүжилтээр;
11.1.2 сургалт эрхлэх байгууллагын хүсэлтийн дагуу тухайн байгууллагын санхүүжилтээр.

11.2 Эмнэл зүйн сургагч багш бэлтгэх сургалтыг эмнэлзүйн сургагч багшаас сонгогдож, “Эмнэл зүйн үндэсний чиглүүлэгч багш бэлтгэх сургалт”-д суралцсан үндэсний чиглүүлэгч багш удирдана. Үндэсний чиглүүлэгч багш бэлтгэх сургалтад суралцах эмнэлзүйн сургагч багш нь дараах шаардлагыг хангасан байна. Үүнд:
11.2.1 эмнэлзүйн сургагч багш бэлтгэх сургалтад суралцах шаардлагыг хангаж, тухайн сургалтыг дүүргэсэн, журмын 11.12-т заасан гэрчилгээтэй байх;
11.2.2 эмнэлзүйн сургагч багш бэлтгэх сургалтыг амжилттай чиглүүлэн удирдах чадавхтай болохыг сургалт удирдсан багш тодорхойлж, Эрүүл мэндийн хөгжлийн төвд санал өгсөн байх; 
11.2.3 эмнэлзүйн сургагч багш бэлтгэх сургалтыг удирдан явуулах хүсэл эрмэлзэлтэй бөгөөд хоёр жилийн хугацаанд дөрвөөс доошгүй удаа эмнэлзүйн сургагч багш бэлтгэх сургалтыг удирдах тухайгаа бичгээр баталгаажуулж, Эрүүл мэндийн хөгжлийн төвд хүлээлгэн өгсөн байх;

11.3 Үндэсний чиглүүлэгч багш нь үнэмлэх, энгэрийн тэмдэгтэй байна. Үндэсний чиглүүлэгч багш нь эмнэлзүйн сургагч багш бэлтгэх сургалтыг бие даан зохион байгуулахгүй бөгөөд журмын 11.1-д заасны дагуу ажлын албанаас удирдлага зохион байгуулалтаар хангана. 

11.4 Эмнэл зүйн сургагч багш бэлтгэх нэг удаагийн сургалтыг үндэсний чиглүүлэгч багшийн чадавхаас хамаарч дөрвөөс таван багш удирдан явуулна. 

11.5 Үндэсний чиглүүлэгч багш нь тухайн сургалтын өмнө чиглүүлэгч багшид зориулсан видео хичээлтэй танилцаж, Эрүүл мэндийн хөгжлийн төвөөс зохион байгуулах сургалтын өмнөх давтлагад хамрагдах шаардлагатай.

11.6 Эмнэл зүйн сургагч багш бэлтгэх нэг удаагийн сургалтыг удирдах үндэсний чиглүүлэгч багш ба суралцагчийн харьцаа 1:5-6 байна.

11.7 Эмнэл зүйн сургагч багш бэлтгэх сургалт нь гурав хоногийн хугацаатай явагдана.

11.8 Энэхүү журмын 10.1.1-10.1.8-д заасан шаардлагыг хангасан эмч, эмнэлгийн мэргэжилтнээс сонгон эмнэлзүйн сургагч багшийг бэлтгэнэ.
11.9 Суралцагчийн оролцоонд тулгуурласан сургалтын идэвхтэй арга бүхий хөтөлбөрийн дагуу дараах сэдвээс сонгож эмнэлзүйн сургагч багш бэлтгэх сургалтыг явуулах ба сургалтын хөтөлбөр, төлөвлөгөө хэрхэн боловсруулах талаар сургалтын агуулгад тусгана:
11.9.1 мэргэшүүлэх сургалтын зорилго, агуулга;
11.9.2 сургалтын хөтөлбөр, төлөвлөгөө боловсруулах арга зүй, үнэлгээ;
11.9.3 нийгмийн хэрэгцээг тусгасан эмнэлгийн тусламж, үйлчилгээ;
11.9.4 үйлчлүүлэгч ба эмч (эмнэлгийн мэргэжилтэн)-ийн харилцаа;
11.9.5 үйлчлүүлэгчтэй хийх ярилцлага;
11.9.6 эмнэлгийн тусламж, үйлчилгээний аюулгүй ажиллагааны зохион байгуулалт;
11.9.7 эмнэлгийн дотоод халдваргүйжүүлэлтийн арга хэмжээ;
11.9.8 яаралтай тусламж;
11.9.9 орон нутаг дахь эмнэлгийн тусламж, үйлчилгээ;
11.9.10 орон нутаг дахь эрүүл мэндийн үйл ажиллагаа;
11.9.11 төрөл бүрийн мэргэжилтэн хамтран ажиллах багийн тусламж, үйлчилгээ;
11.9.12 бусад.

11.10 Сурган заах арга зүйн хувьд дараах агуулгатай байна:
11.10.1 эргэх холбоо үүсгэх арга техник (Feedback);
11.10.2 дасгалжуулах арга техник (Coaching);
11.10.3 зөвлөгөө өгөх арга техник (Mentoring);
11.10.4 сэтгэл зүйн зөвлөгөө өгөх арга техник (Mental care);
11.10.5 мэргэжлийн ур чадвар олгох арга техник (Professionalism);
 11.10.6 нотолгоонд суурилсан тусламж, үйлчилгээ үзүүлэх арга техник (Evidence-based medicine);
 11.10.7 бусад.

11.11 Үндэсний чиглүүлэгч багш, эмнэлзүйн сургагч багш нь журмын 11.9, 11.10-т заасан сэдэв, арга зүй, агуулгыг дур мэдэн өөрчлөхгүй.

11.12 Эмнэл зүйн сургагч багш бэлтгэх гурав хоногийн сургалтад бүрэн оролцсон эмнэлгийн мэргэжилтэнд (хүндэтгэх шалтгааны улмаас сургалтад бүрэн оролцоогүй боловч 80 ба түүнээс дээш хувийн ирцтэй оролцсон тохиолдолд) Эрүүл мэндийн хөгжлийн төвөөс цахим гэрчилгээг олгоно. 

11.13 Нэг эмнэлзүйн сургагч багшид ногдох мэргэшүүлэх, мэргэжил дээшлүүлэх сургалтад суралцагчийн нийт тоо нь 4-5-аас ихгүй байна (өөрөөр хэлбэл нэг эмнэлзүйн сургагч багшид 4-5 мэргэшүүлэх болон мэргэжил дээшлүүлэх сургалтад суралцагч ногдоно).

11.14 Үндэсний чиглүүлэгч багш, эмнэлзүйн сургагч багш бэлтгэх сургалт, холбогдох үйл ажиллагаатай холбоотойгоор энэхүү журмаар зохицуулаагүй бусад асуудлыг Эрүүл мэндийн хөгжлийн төвийн захирлын баталсан дүрмээр зохицуулна.
Арван хоёр. Төгсөлтийн дараах сургалт удирдах багшийн нийтлэг эрх, үүрэг

12.1 Эмнэл зүйн мэргэшүүлэх, мэргэжил дээшлүүлэх сургалт удирдах багш (эмнэлзүйн сургагч багш), багц цагийн богино хугацааны сургалт удирдах багш нь дараах нийтлэг эрхтэй байна:
12.1.1 эрүүл мэндийн тухай хуулийн 28 дугаар зүйлийн 28.1-д заасан эмнэлгийн мэргэжилтний эрхийг эдлэх;
12.1.2 эмнэлгийн тусламж, үйлчилгээний тухай хуулийн 22 дугаар зүйлийн 22.1-д заасан эрхийг эдлэх;
12.1.3 сургалтын явц, хөтөлбөр, бусад холбогдох асуудлаарх санал хүсэлтийг Эрүүл мэндийн хөгжлийн төв, тухайн сургалт эрхлэх байгууллагад гаргаж, шийдвэрлүүлэх;
12.1.4 сургалтын орчин, суралцагчийн талаарх санал, хүсэлтийг тухайн сургалт эрхлэх байгууллагад гаргаж, шийдвэрлүүлэх;
12.1.5 тухайн эмнэлгийн тусламж, үйлчилгээний байгууллагын "Хөдөлмөрийн дотоод журам"-д заасан эрхийг эдлэх.
12.2 Эмнэл зүйн мэргэшүүлэх, мэргэжил дээшлүүлэх сургалт удирдах багш (эмнэлзүйн сургагч багш), багц цагийн богино хугацааны сургалт удирдах багш нь дараах нийтлэг үүрэгтэй байна:
12.2.1 эрүүл мэндийн тухай хуулийн 28 дугаар зүйлийн 28.4-т заасан эмнэлгийн мэргэжилтний үүрэг хүлээх;
12.2.2 энэхүү журмын 10.1.6, 10.1.7-д заасны дагуу сургалт эрхлэх байгууллагатай гэрээ байгуулж ажиллах;
12.2.3 сургалтын хөтөлбөр, төлөвлөгөө боловсруулах, шинэчлэн боловсруулахад оролцох;
12.2.4 сургалт эрхлэх байгууллагын үйл ажиллагаанд явцын үнэлгээг хийхэд оролцох;
12.2.5 тухайн эмнэлгийн тусламж, үйлчилгээний байгууллагын "Хөдөлмөрийн дотоод журам"-д заасан үүрэг хүлээх.

12.3 Эмнэл зүйн бус мэргэшүүлэх, мэргэжил дээшлүүлэх, багц цагийн богино хугацааны сургалтыг удирдах багш нь дараах нийтлэг эрхтэй байна:
12.3.1 эрүүл мэндийн тухай хуулийн 28 дугаар зүйлийн 28.1.1, 28.1.4-28.1.6-д заасан эмнэлгийн мэргэжилтний эрхийг эдлэх;
12.3.2 сургалтын явц, хөтөлбөр, бусад холбогдох асуудлаарх санал хүсэлтийг Эрүүл мэндийн хөгжлийн төв, тухайн сургалт эрхлэх байгууллагад гаргаж, шийдвэрлүүлэх;
12.3.3 сургалтын орчин, суралцагчийн талаарх санал, хүсэлтийг тухайн сургалт эрхлэх байгууллагад гаргаж, шийдвэрлүүлэх;
12.3.4 тухайн сургалт эрхлэх байгууллагын "Хөдөлмөрийн дотоод журам"-д заасан эрхийг эдлэх.

12.4 Эмнэл зүйн бус мэргэшүүлэх, мэргэжил дээшлүүлэх, багц цагийн богино хугацааны сургалтыг удирдах багш нь дараах нийтлэг үүрэгтэй байна:
12.4.1 эрүүл мэндийн тухай хуулийн 28 дугаар зүйлийн 28.4.1, 28.4.4, 28.4.6, 28.4.7-д заасан эмнэлгийн мэргэжилтний үүргийг хүлээх;
12.4.2 энэхүү журмын 10.2.3, 10.2.4-т заасан шаардлагыг ханган ажиллах;
12.4.3 сургалтын хөтөлбөр, төлөвлөгөө боловсруулах, шинэчлэн боловсруулахад оролцох;
12.4.4 сургалт эрхлэх байгууллагын үйл ажиллагаанд явцын үнэлгээг хийхэд оролцох;
12.4.5 тухайн сургалт эрхлэх байгууллагын "Хөдөлмөрийн дотоод журам"-д заасан үүрэг хүлээх.

Арван гурав. Төгсөлтийн дараах сургалтад суралцахад тавигдах шаардлага

13.1 Дараах шаардлага хангасан хүний их эмч нь үндсэн мэргэшлийн сургалтын элсэлтийн шалгалтад орох эрхтэй. Үүнд:
13.1.1 анагаах ухааны чиглэлээр магадлан итгэмжлэгдсэн анагаах ухааны боловсрол олгох их, дээд сургуулийг хүний их эмчээр бакалавр дипломтой төгссөн байх;
13.1.2 ерөнхий мэргэшил судлалын сургалтыг төгссөн байх 
13.1.3 мэргэжлийн үйл ажиллагаа эрхлэх зөвшөөрөлтэй байх;

13.2 Дараах шаардлага хангасан шүдний их эмч, уламжлалт анагаах ухааны их эмч нь нүүр ам судлал, уламжлалт анагаахын чиглэлийн эмнэлзүйн үндсэн мэргэшлийн сургалтын элсэлтийн шалгалтад орох эрхтэй. Үүнд:
13.2.1 эрүүл мэнд, анагаах ухааны чиглэлээр магадлан итгэмжлэгдсэн анагаах ухааны боловсрол олгох сургуулийг уламжлалт анагаах ухааны их эмч, шүдний их эмчээр бакалавр дипломтой төгссөн байх;
13.2.2 мэргэжлийн үйл ажиллагаа эрхлэх зөвшөөрөлтэй байх;

13.3 Дараах шаардлага хангасан их эмч төрөлжсөн мэргэшлийн сургалтад элсэх эрхтэй. Үүнд:
13.3.1 үндсэн мэргэшлийн үнэмлэхтэй байх;
13.3.2 үндсэн мэргэшлийн сургалтаар эзэмшсэн мэргэжлээрээ нэг буюу түүнээс дээш жил ажилласан байх;
13.3.3 мэргэжлийн үйл ажиллагаа эрхлэх зөвшөөрөлтэй байх;


13.4 Дараах шаардлага хангасан эм зүйч, нийгмийн эрүүл мэндийн мэргэжилтэн, био-анагаахын мэргэжилтэн, бага эмч, сувилагч, эх баригч, лабораторийн техникч, дүрс оношилгооны техникч, хөдөлгөөн засалч төрөлжсөн мэргэшлийн сургалтад элсэх эрхтэй. Үүнд:
13.4.1 эрүүл мэнд, анагаах ухааны чиглэлээр магадлан итгэмжлэгдсэн анагаах ухааны боловсрол олгох сургуулийг эм зүйч, нийгмийн эрүүл мэндийн мэргэжилтэн, био-анагаахын мэргэжилтэн, бага эмч, сувилагч, эх баригч, лабораторийн техникч, дүрс оношилгооны техникч, хөдөлгөөн засалчаар бакалаврын дипломтой төгссөн байх;
13.4.2 эм зүйч, бага эмч, сувилагч, эх баригч, хөдөлгөөн засалчийн хувьд мэргэжлийн үйл ажиллагаа эрхлэх зөвшөөрөлтэй байх;

13.5 Дараах шаардлага хангасан эрүүл мэндийн ажилтан мэргэжил дээшлүүлэх сургалтад суралцах эрхтэй. Үүнд:
13.5.1 тухайн мэргэжлийн диплом эсхүл мэргэшлийн үнэмлэх, түүнтэй адилтгах баримт бичигтэй байх;
13.5.2 мэргэжлийн үйл ажиллагаа зөвшөөрөлтэй байх (мэргэжлийн үйл ажиллагаа эрхлэх зөвшөөрөл шаардагдах мэргэжилд хамаарна).
13.6 Багц цагийн богино хугацааны сургалтад суралцагч нь тухайн сургалтын хөтөлбөрт тусгайлан шаардлага тавигдсан тохиолдолд түүнийг хангасан байна.

13.7 Төгсөлтийн дараах сургалтад суралцах хүсэлтэй гадаадын эмнэлгийн мэргэжилтэн, эмнэлгийн бусад мэргэжилтэн нь энэхүү журмын 13.1-13.5-д заасан шаардлагыг хангахаас гадна дараах шаардлагыг хангасан байна:
13.7.1 Монгол Улсад оршин суух үнэмлэхтэй байх;
13.7.2 Монгол Улсын боловсролын зэрэгтэй дүйцэх эрүүл мэнд, анагаах ухааны боловсрол эзэмшсэн байх;
13.7.3 эх орондоо мэргэжлийн үйл ажиллагаа эрхлэх хүчин төгөлдөр зөвшөөрөлтэй буюу түүнтэй адилтгах баримт бичигтэй байх;
13.7.4 монгол хэлээр чөлөөтэй харилцах чадвар (ойлгох, ярих, унших, бичих)-тай байх.

13.8 Гадаад улсад анагаах ухааны чиглэлээр мэргэшүүлэх сургалтад суралцсан Монгол Улсын иргэн, гадаадын эмнэлгийн мэргэжилтэн нь төгсөлтийн дараах сургалтад Монгол Улсад суралцах хүсэлтэй тохиолдолд Эрүүл мэндийн хөгжлийн төв нь анагаах ухааны боловсрол олгох их, дээд сургууль, коллеж, мэргэжлийн нийгэмлэг, холбоо, салбар зөвлөлийн төлөөллийг оролцуулан гадаад улсын эрх бүхий байгууллагаас олгосон лавлагааг үндэслэн мэргэшлийн түвшнийг дүйцүүлэх эсэхийг шийдвэрлэнэ.

13.9 Энэхүү журмын 13.8-д заасны дагуу шийдвэрлэх боломжгүй тохиолдолд Эрүүл мэндийн хөгжлийн төв нь анагаах ухааны боловсрол олгох их, дээд сургууль, коллеж, мэргэжлийн нийгэмлэг, холбоо, салбар зөвлөлийн төлөөллийг оролцуулан гадаад улсад тухайн мэргэшлээр суралцсан талаарх тайланг хүсэлт гаргасан эмнэлгийн мэргэжилтнээр хамгаалуулж, мэргэшлийн түвшнийг дүйцүүлэх эсэхийг шийдвэрлэнэ.

13.10 Энэхүү журмын 13.8, 13.9-д заасны дагуу шийдвэрлэх боломжгүй тохиолдолд мэргэшүүлэх сургалт (үндсэн, төрөлжсөн)-ын төгсөлтийн шалгалттай адил шалгалтыг журмын 18-д заасны дагуу зохион байгуулж, мэргэшлийн түвшнийг дүйцүүлэх эсэхийг шийдвэрлэнэ.

13.11 Энэхүү журмын 13.7-13.10-т заасны дагуу гадаад улсад анагаах ухааны чиглэлээр мэргэшүүлэх сургалтад суралцсан Монгол Улсын иргэн, гадаадын эмнэлгийн мэргэжилтний сургалтыг дүйцүүлэх тохиолдолд мэргэшлийн үнэмлэх олгохгүй бөгөөд Монгол Улсын эмнэлгийн мэргэжилтний төгсөлтийн дараах сургалтыг дүйцүүлэн тооцсон тухай тодорхойлолтыг Эрүүл мэндийн хөгжлийн төвөөс олгоно. Тодорхойлолтод Эрүүл мэндийн хөгжлийн төвийн захирал, холбогдох мэргэжлийн нийгэмлэг, холбоо, салбар зөвлөлийн дарга, анагаах ухааны боловсрол олгох их, дээд сургууль, коллежийн сургалтын албаны дарга гарын үсэг зурж баталгаажуулна.

Арван дөрөв. Төгсөлтийн дараах сургалтын тов

14.1 Үндсэн мэргэшлийн сургалт нь жил бүрийн 10 дугаар сарын 01-нд, төрөлжсөн мэргэшлийн сургалт жил бүрийн 04 дүгээр сарын 01-нд, мэргэжил дээшлүүлэх сургалтын хувьд мэргэшүүлэх сургалтын элсэлттэй давхцуулахгүйгээр жилд 2 удаа зохион байгуулна.

14.2 Үндсэн мэргэшлийн сургалтын элсэлтийн шалгалт (цаашид "элсэлтийн шалгалт" гэх)-ыг улсын хэмжээнд нэгдсэн байдлаар энэхүү журмын 14.1, 15.2.3-т заасан хугацаатай уялдуулж зохион байгуулна.  

14.3 Үндсэн мэргэшлийн сургалтын элсэлтийг тухайн жилд нэг удаа зохион байгуулах бөгөөд төрөлжсөн мэргэшлийн сургалтын хувьд сургалт эрхлэх байгууллагын хүчин чадлыг харгалзсаны үндсэн дээр шаардлагатай тохиолдолд эрүүл мэндийн асуудал хариуцсан төрийн захиргааны төв байгууллагын шийдвэрээр энэхүү журмын 14.1, 15.2.3-т заасан хугацаатай уялдуулж элсэлтийг нэмэлтээр зохион байгуулж болно.

14.4 Эрүүл мэндийн хөгжлийн төв нь сургалт эрхлэх байгууллагын хүчин чадлыг харгалзсаны үндсэн дээр мэргэжил дээшлүүлэх сургалтын элсэлтийн үйл ажиллагааг мэргэшүүлэх сургалтын элсэлттэй давхцуулахгүйгээр жилд хоёр удаа зохион байгуулна.
 
14.5 Багц цагийн богино хугацааны сургалтыг жилийн туршид зохион байгуулах бөгөөд энэхүү журмын 3.4.5-д заасны дагуу жил бүр явагдана.

Арван тав. Төгсөлтийн дараах мэргэшүүлэх сургалтын элсэлтийн шалгалтын зохион байгуулалт

15.1 Мэргэшүүлэх сургалтын элсэлтийн шалгалтыг дараах байдлаар зохион байгуулна. 
15.1.1 Үндсэн мэргэшлийн сургалтын хувьд элсэлтийн шалгалтыг сорил хэлбэрээр зохион байгуулна:
15.1.1.1 шалгалтын бэлтгэл ажлыг хангах, бүртгэлийн үйл ажиллагааг зохион байгуулах;
15.1.1.2 элсэлтийн шалгалт зохион байгуулах ажлын хэсэг, шалгалтын комиссыг байгуулах;
15.1.1.3 элсэлтийн шалгалтыг цахим хэлбэрээр тусгайлан бэлдсэн танхимд ухаалаг төхөөрөмжийн тусламжтайгаар элсэлтийн ажлын хэсэг, комиссын хяналттайгаар авах;
15.1.1.4 элсэлтийн шалгалтын гүйцэтгэлийг дүгнэх, мэдээлэх;
15.1.1.5 сургалт эрхлэх байгууллагад хуваарилах;
15.1.1.6 элсэлтийн шалгалттай холбоотой гомдол шийдвэрлэх.
15.1.2 Төрөлжсөн болон мэргэжил дээшлүүлэх сургалтад тухайн мэргэшлийн чиглэлээр бүртгүүлэгчдийн тоо хяналтын тооноос хэтэрсэн тохиолдолд элсэлтийн шалгалтыг зохион байгуулна. 

15.2 Ажлын алба нь энэхүү журмын 14.1, 14.2, 14.3-т заасан элсэлтийн шалгалтын бэлтгэл, зохион байгуулалтыг хангаж, бүртгэлийг хариуцаж, дараах байдлаар зохион байгуулна:
15.2.1 элсэлтийн шалгалт зохион байгуулах зааврыг Эрүүл мэндийн хөгжлийн төвийн захирал тухай бүр баталж мөрдүүлнэ.

15.2.2 журмын 15.2.1-д заасан зааварт элсэлтийн шалгалттай холбоотой гомдол хүлээн авч шийдвэрлэх, элсэлтийн шалгалт зохион байгуулах, элсэлтийн шалгалтын комисс, ажлын хэсгийг ашиг сонирхлын зөрчилгүй ажиллуулах, нууцлалыг хадгалах, хүлээх хариуцлага, элсэлтийн шалгалттай холбоотой бусад асуудлыг нарийвчлан тусгана.

15.2.3 энэхүү журмын 14.2, 14.3-т заасан элсэлтийн шалгалтын товыг тухайн шалгалт эхлэхээс 30-аас доошгүй хоногийн өмнө Эрүүл мэндийн хөгжлийн төвийн цахим хуудсаар болон хэвлэл мэдээллийн хэрэгслээр олон нийтэд мэдээлнэ.
15.2.4 элсэлтийн шалгалтад орохыг хүссэн хүний их эмч, шүдний их эмч, уламжлалт анагаах ухааны их эмч нь Эрүүл мэндийн ажилтны нэгдсэн бүртгэлийн сан системээр бүртгүүлнэ.
15.2.5 үндсэн мэргэшлийн сургалтын элсэлтийн шалгалтад орох хүсэлтэй хүний их эмч, шүдний их эмч, уламжлалт анагаах ухааны их эмч нь мэргэшлийн зөвхөн нэг чиглэлд бүртгүүлнэ.
15.2.6 элсэлтийн шалгалтад орох хүсэлт баталгаажсанаас хойш мэргэшлийн чиглэлийг өөрчлөхгүй. Цахим бүртгэлийн үнэн зөв байдлыг өөрөө биечлэн хариуцах бөгөөд цахимаар хүсэлт гаргасан тохиолдолд “Хүний хувийн мэдээлэл хамгаалах тухай хууль”-ийн 6 дугаар зүйлийн 6.1.6, 8 дугаар зүйлийн 8.3-т заасны дагуу Эрүүл мэндийн хөгжлийн төвд өөрийн хувийн мэдээлэлд нэвтрэх, цуглуулах, боловсруулах, ашиглах цахим зөвшөөрөл олгосонд тооцно.
15.2.7 Бүртгэх үйл ажиллагааг элсэлтийн шалгалтын тов зарласан өдрөөс эхэлж элсэлтийн шалгалт эхлэхээс ажлын тав хоногийн өмнө ажлын цагт багтаан дуусгавар болгоно. Энэхүү хугацаа дуусгавар болсноос хойш хугацаа хэтрүүлж ирүүлсэн хүсэлтийг баталгаажуулахгүй.
15.2.8 Ажлын алба нь элсэлтийн шалгалт зохион байгуулах байршил, эхлэх хугацаа, мэргэшлийн чиглэлийн хуваарийг шалгалт эхлэхээс ажлын тав хоногийн өмнө Эрүүл мэндийн хөгжлийн төвийн цахим хуудас болон системээр нийтэд мэдээлнэ.
15.2.9 ажлын алба болон төгсөлтийн дараах сургалт эрхлэх байгууллага нь элсэлтийн шалгалт авах өрөө, танхим, шаардлагатай техник, хэрэгслийн бэлэн байдлыг хангана.

15.3 Ажлын алба, төгсөлтийн дараах сургалт эрхлэх байгууллага, мэргэжлийн салбар зөвлөл, нийгэмлэг, холбоодын төлөөлөл бүхий мэргэшүүлэх сургалтын элсэлтийн шалгалт зохион байгуулах ажлын хэсгийг Эрүүл мэндийн хөгжлийн төвийн захирлын шийдвэрээр тухай бүр томилно. 

15.4 Энэхүү журмын 15.3-т заасан ажлын хэсэг нь элсэлтийн шалгалтыг дараах байдлаар зохион байгуулна.
15.4.1 элсэлтийн шалгалтад орох эрх хангасан эмнэлгийн мэргэжилтний нэрсийн жагсаалтыг элсэлтийн шалгалт эхлэхээс өмнө ажлын албанаас хүлээж авах, хүний их эмч, шүдний их эмч, уламжлалт анагаах ухааны их эмч нэг бүрийн иргэний үнэмлэхийн эх хувь болон emongolia лавлагааг тулгах, суудлыг хуваарилах, шалгалтын явцад мөрдөх зааврыг танилцуулах;      
 15.4.2 шалгалтын явцад шалгуулагчдад хяналт тавих, мөрдөх заавар зөрчсөн шалгуулагчдад сануулга өгөх, танхимаас гаргах, шалгалттай холбоотой техникийн саатал гарвал энэ талаар баримтжуулж, яаралтай арга хэмжээ авах;
15.4.3 шалгалт дууссаны дараа элсэлтийн явцыг баримтжуулж тэмдэглэл хөтөлж, баталгаажуулан ажлын албанд хүлээлгэн өгөх;
15.4.4 энэхүү журмын 15.5-д заасан эрүүл мэндийн асуудал эрхэлсэн Засгийн газрын гишүүний тушаалаар баталсан элсэлтийн шалгалтын комисс ярилцлага шалгалтыг авч, дүгнэнэ.
15.4.5 элсэлтийн шалгалтын нэгдсэн дүн, явцын талаар эрүүл мэндийн асуудал хариуцсан төрийн захиргааны төв байгууллага, Эрүүл мэндийн хөгжлийн төвд элсэлтийн шалгалтын дүнг ажлын 10 хоногт багтаан тайлагнах, уг тайланд журмын 15.14.1-15.14.6-д заасан гомдол, 15.17-д заасан түүний шийдвэрлэлтийн талаар тусгах.

15.5 Төгсөлтийн дараах сургалт эрхлэх байгууллага, мэргэжлийн салбар зөвлөл, нийгэмлэг, холбоодын төлөөлөл бүхий элсэлтийн шалгалтын комиссыг ашиг сонирхлын зөрчилгүй, мэргэжлийн зэрэгтэй эсхүл магистр ба түүнээс дээш боловсролын зэрэгтэй эмнэлгийн мэргэжилтэн, эмнэлгийн бусад мэргэжилтний бүрэлдэхүүнтэйгээр эрүүл мэндийн асуудал эрхэлсэн Засгийн газрын гишүүний тушаалаар тухай бүр томилно.

15.6 Энэхүү журмын 15.5-д заасан элсэлтийн шалгалтын комисс нь дараах үйл ажиллагааг гүйцэтгэнэ:
15.6.1 элсэлтийн шалгалтын явцын тэмдэглэлийг шалгалт дууссан даруйд үнэн зөв хөтөлж, дүнгийн хамт баталгаажуулан ажлын албанд хүлээлгэн өгөх; 
15.6.2 журмын 15.10.1-15.10.6-д заасан гомдол, түүний шийдвэрлэлтийн талаар ажлын албанд хүлээлгэн өгөх;

15.7 Элсэлтийн шалгалтыг дор дурдсанаар зохион байгуулна:
15.7.1 элсэлтийн шалгалтын нийт үргэлжлэх хугацаа 100 минут байна. Элсэлтийн шалгалтын сорил бүрд нэг минут оногдоно.
15.7.2 шалгуулагч тусгайлан бэлдсэн ухаалаг төхөөрөмжийг ашиглаж, элсэлтийн шалгалтын сорилын нэгдсэн сангаас санамсаргүй байдлаар түүврээр сонгогдсон 100 сорилыг өгнө.

15.8 Үндсэн мэргэшлийн сургалтын элсэлтийн шалгалтын гүйцэтгэлийг дараах байдлаар дүгнэж, мэдээлнэ:
15.8.1 элсэлтийн шалгалтад тэнцэх оноо нь 70 хувь ба түүнээс дээш байна. 
15.8.2 шалгуулагч шалгалтыг дуусгасны дараа шалгалтын дүн төхөөрөмж дээр шууд харагдаж системд хадгалагдана.

15.9 Мэргэшүүлэх сургалтад суралцах мэргэжилтний хуваарилалтыг дор дурдсанаар зохион байгуулна:
15.9.1 үндсэн мэргэшлийн сургалтад суралцах мэргэжилтэн нь элсэлтийн шалгалтад тэнцсэн тохиолдолд орон нутгийн захиалгаар нэн шаардлагатай мэргэшлийн чиглэлийн дагуу сонгосон аймаг, нийслэлийн Эрүүл мэндийн газартай таваас доошгүй жил тухайн орон нутагт ажиллах гэрээ байгуулж, улсын төсвийн санхүүжилтээр суралцана. Бусад мэргэжилтнийг нэгдсэн дүнгийн онооны дарааллын дагуу тухайн жилийн элсэлтийн хяналтын тоонд багтаан хувийн зардлаар суралцуулна.
15.9.2 аймаг, нийслэлийн эрүүл мэндийн байгууллагад үндсэн мэргэшлээрээ ажиллаж байгаа мэргэжилтэн төрөлжсөн мэргэшлийн сургалтад журмын 13.3, 13.4-т заасан шаардлага хангасан, харьяалах аймаг, нийслэлийн Эрүүл мэндийн газартай таваас доошгүй жил ажиллах гэрээ байгуулсан тохиолдолд улсын санхүүжилтээр суралцах давуу эрхтэй. Бусад мэргэжилтнийг тухайн жилийн элсэлтийн хяналтын тоонд багтаан хувийн зардлаар суралцуулна.
15.9.3 шаардлагатай тохиолдолд тухайн орон нутгийн хүний нөөцийн хэрэгцээг харгалзан үндсэн мэргэшлийн сургалтын элсэлтийн шалгалтад тэнцэж, журмын 13.1, 13.2, 13.3, 13.4-т заасан шаардлага хангасан мэргэжилтнийг тухайн жилийн элсэлтийн хяналтын тоонд багтаан орон нутгийн зардлаар үндсэн ба төрөлжсөн мэргэшлийн сургалтад суралцуулж болно.
15.9.4 Эрүүл мэндийн хөгжлийн төв нь мэргэшүүлэх сургалтад элсэх болзол хангасан мэргэжилтний нэрсийн жагсаалтыг онооны дарааллаар мэргэшлийн чиглэл тус бүрээр гаргаж, цахим хуудсаар мэдээлнэ.
15.9.5 энэхүү журмын 15.9.4-т заасны дагуу мэргэжилтний нэрсийн жагсаалт зарлагдсанаас хойш ажлын 5 хоногт багтаан сургалт эрхлэх байгууллагын хуваарилалтыг ажлын алба нь зохион байгуулж, суралцагчийн онооны дарааллын дагуу хувиарлана.
15.9.6 журмын 6.3-т заасан шийдвэрээр батлагдсан хяналтын тоонд багтаан зохион байгуулах ба суралцагч сургалт эрхлэх байгууллагын хуваарилалтыг өөрчлөхгүй.
15.9.7 Эрүүл мэндийн хөгжлийн төв нь мэргэшүүлэх сургалтад суралцах мэргэжилтний овог нэр, эрүүл мэндийн ажилтны нэгдсэн сан дээрх бүртгэлийн дугаар, мэргэжил, дипломын дугаар, төгссөн сургууль, суралцах мэргэшлийн чиглэл, сургалтын зардлын төлбөрийн хэлбэр, захиалагч эрүүл мэндийн байгууллага, үндсэн харьяалал бүхий жагсаалтыг батлах тухай тушаалын төслийг энэхүү журмын 15.9.5-д заасан хуваарилалт хийсэн өдрөөс хойш ажлын 7 хоногт багтаан эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгжид ирүүлнэ.
15.9.8 энэхүү журмын 15.9.7-д заасан тушаалын төслийг хүлээн авснаас хойш ажлын 5 хоногт багтаан эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгж хянаж, эрүүл мэндийн асуудал эрхэлсэн Засгийн газрын гишүүний тушаалаар батлуулна. Эрүүл мэндийн хөгжлийн төв нь тушаалыг батлагдсан өдрийн ажлын цагт багтаан цахим хуудсанд байршуулж, сургалт эрхлэх байгууллагад ажлын 2 хоногт багтаан албан бичгээр хүргүүлнэ.
15.9.9 сургалт эрхлэх байгууллага нь энэхүү журмын 15.9.8-д заасан шийдвэрийн дагуу суралцагчийг бүртгэж, журмын заасан хугацаанд мэргэшүүлэх сургалтыг эхлүүлнэ.

15.10 Элсэлтийн шалгалттай холбоотой дараах гомдлыг мэргэжилтэн ба бусад этгээдээс бичгээр Эрүүл мэндийн хөгжлийн төв хүлээн авч хянан, энэхүү журамд заасан чиг үүргийн дагуу бие дааж шийдвэрлэх эсхүл холбогдох ажлын хэсэг, комисст уламжилж шийдвэрлүүлнэ:
15.10.1 элсэлтийн шалгалтын бүртгэлтэй холбоотой гомдол;
15.10.2 элсэлтийн шалгалтын ажлын хэсгийн болон комиссын гишүүн журам зөрчсөн тухай гомдол;
15.10.3 элсэлтийн шалгалтын явцад гарсан зөрчилтэй холбоотой гомдол;
15.10.4 элсэлтийн шалгалтын сорилын нууцлалтай холбоотой гомдол;
15.10.5 элсэлтийн шалгалтын сорил, үнэлгээтэй холбоотой гомдол;
15.10.6 элсэлтийн шалгалттай холбоотой бусад гомдол;

15.11 Гомдол гаргагч нь бүртгэлтэй холбоотой гомдлыг бүртгэл дууссанаас хойш ажлын гурав хоногт, элсэлтийн шалгалтын явцад гарсан зөрчилтэй холбоотой гомдлыг элсэлтийн шалгалт өгсөнөөс хойш ажлын нэг өдөрт, үнэлгээтэй холбоотой гомдлыг элсэлтийн шалгалтын нэгдсэн дүнг зарласан өдрийн ажлын цагт багтаан, бусад гомдлыг элсэлтийн шалгалт дууссанаас хойш тав хоногийн дотор тус тус бичгээр ирүүлнэ.

15.12 Гомдол гаргагч нь үндэслэлээ тодорхой дурдаж, өөрийнхөө тавьж буй шаардлагын талаарх нотолгоо, бусад холбогдох баримтыг хавсаргана.

15.13 Эрүүл мэндийн хөгжлийн төв, элсэлтийн шалгалтын комисс, ажлын хэсэг нь гомдлыг судлан шуурхай шалгаж ажлын 5 хоногт багтаан шийдвэрлэнэ.

15.14 Эрүүл мэндийн хөгжлийн төв, элсэлтийн шалгалтын комисс, ажлын хэсэг хэрхэн шийдвэрлэсэн тухай хариуг гомдол гаргагчид албан бичгээр хүргүүлнэ.

15.15 Гомдол гаргагч нь Эрүүл мэндийн хөгжлийн төв, элсэлтийн шалгалтын комисс, ажлын хэсгийн шийдвэртэй санал нийлэхгүй тохиолдолд шүүх, хяналтын байгууллагад хандаж шийдвэрлүүлнэ.

Арван зургаа. Төгсөлтийн дараах сургалтад суралцагчийн нийтлэг эрх, үүрэг

16.1 Эмнэл зүйн мэргэшүүлэх, мэргэжил дээшлүүлэх, багц цагийн богино хугацааны сургалтад суралцагч нь дараах нийтлэг эрхтэй байна:
16.1.1 эрүүл мэндийн тухай хуулийн 28 дугаар зүйлийн 28.1.1-28.1.4, 28.1.6-д заасан эмнэлгийн мэргэжилтний эрх эдлэх;
16.1.2 суралцаж буй чиглэлийн сургалтын хөтөлбөр, төлөвлөгөөний талаарх саналыг тухайн сургалт эрхлэх байгууллагад өгч, шийдвэрлүүлэх;
16.1.3 сургалтын орчин, сургалт удирдаж байгаа багшийн талаарх санал, хүсэлтийг тухайн сургалт эрхлэх байгууллагад гаргаж, шийдвэрлүүлэх;
16.1.4 тухайн эмнэлгийн тусламж, үйлчилгээний байгууллагын "Хөдөлмөрийн дотоод журам"-д заасан эрх эдлэх;
16.1.5 резидент эмчийн хувьд Эмнэлгийн тусламж, үйлчилгээний тухай хуулийн 22 дугаар зүйлийн 22.2-т заасан эрхээс гадна эрүүл мэндийн асуудал эрхэлсэн Засгийн газрын гишүүний тушаалаар баталсан "Резидент эмчийн ажиллах үлгэрчилсэн журам", тухайн сургалт эрхлэх байгууллагаас баталсан "Резидент эмчийн ажиллах журам"-д заасан эрх эдлэх.

16.2 Эмнэл зүйн мэргэшүүлэх, мэргэжил дээшлүүлэх, багц цагийн богино хугацааны сургалтад суралцагч нь дараах нийтлэг үүрэгтэй байна:
16.2.1 эрүүл мэндийн тухай хуулийн 28 дугаар зүйлийн 28.4-т заасан эмнэлгийн мэргэжилтний үүрэг хүлээх;
16.2.2 сургалтын хөтөлбөрийг сургалтын төлөвлөгөөний дагуу амжилттай дүүргэх;
16.2.3 мэргэшүүлэх сургалтад суралцагчийн хувьд энэхүү журмын 15.13.5, 15.13.7-д заасны дагуу хуваарилагдсан сургалт эрхлэх байгууллагад зөвхөн суралцах;
16.2.4 тухайн эмнэлгийн тусламж, үйлчилгээний байгууллагын "Хөдөлмөрийн дотоод журам"-д заасан үүрэг хүлээх;
16.2.5 резидент эмчийн хувьд Эмнэлгийн тусламж, үйлчилгээний тухай хуулийн 22 дугаар зүйлийн 22.2-т заасан үүргээс гадна эрүүл мэндийн асуудал эрхэлсэн Засгийн газрын гишүүний тушаалаар баталсан "Резидент эмчийн ажиллах үлгэрчилсэн журам", тухайн сургалт эрхлэх байгууллагаас баталсан "Резидент эмчийн ажиллах журам"-д заасан үүрэг хүлээх.

16.3 Эмнэл зүйн бус мэргэшүүлэх, мэргэжил дээшлүүлэх, багц цагийн богино хугацааны сургалтад суралцагч нь дараах нийтлэг эрхтэй байна:
16.3.1 эрүүл мэндийн тухай хуулийн 28 дугаар зүйлийн 28.1.1, 28.1.4, 28.1.6-д заасан эмнэлгийн мэргэжилтний эрх эдлэх;
16.3.2 суралцаж буй чиглэлийн сургалтын хөтөлбөр, төлөвлөгөөний талаарх саналыг тухайн сургалт эрхлэх байгууллагад өгч, шийдвэрлүүлэх;
16.3.3 сургалтын орчин, сургалт удирдаж байгаа багшийн талаарх санал, хүсэлтийг тухайн сургалт эрхлэх байгууллагад гаргаж, шийдвэрлүүлэх;
16.3.4 тухайн эрүүл мэндийн тусламж, үйлчилгээний байгууллагын "Хөдөлмөрийн дотоод журам"-д заасан эрх эдлэх.

16.4 Эмнэл зүйн бус мэргэшүүлэх, мэргэжил дээшлүүлэх, багц цагийн богино хугацааны сургалтад суралцагч нь дараах нийтлэг үүргийг хүлээнэ:
16.4.1 эрүүл мэндийн тухай хуулийн 28 дугаар зүйлийн 28.4.1, 28.4.3, 28.4.4, 28.4.6, 28.4.7-д заасан эмнэлгийн мэргэжилтний үүрэг хүлээх;
16.4.2 сургалтын хөтөлбөрийг сургалтын төлөвлөгөөний дагуу амжилттай дүүргэх;
16.4.3 тухайн эрүүл мэндийн тусламж, үйлчилгээний байгууллагын "Хөдөлмөрийн дотоод журам"-д заасан үүрэг хүлээх.

Арван долоо. Төгсөлтийн дараах сургалтын явц

17.1 Төгсөлтийн дараах сургалт нь суралцагч төвтэй байх бөгөөд суралцагч, сургалт удирдах багш, сургалт эрхлэх байгууллага, эрүүл мэндийн бусад байгууллага, эрүүл мэндийн бусад ажилтан, үйлчлүүлэгч /өвчтөн, түүний гэр бүлийн хамтын ажиллагаанд суурилна. 

17.2 Төгсөлтийн дараах сургалтын зорилго нь мэргэжилтний тухайн мэргэжил, мэргэшлээр ажиллах бүхий л хугацаанд мэдлэг, ур чадвар, хандлагыг ажлын талбар (on the job training), ажлын талбараас гадуур (off the job training) болон бие даан сурах (self-development training) байдлаар тасралтгүй хөгжүүлэх, мэргэжил, мэргэшлийн хувьд чадварлаг, өөртөө итгэлтэйгээр бие дааж болон эрүүл мэндийн бусад ажилтантай хамтран мэргэжлийн үйл ажиллагаа эрхлэх чадвартай мэргэжилтэн бэлтгэхэд чиглэнэ.

17.3 Эмнэл зүйн мэргэшүүлэх сургалт нь тухайн мэргэшлийн чиглэлээрх оношилгоо, эмчилгээг батлагдсан стандарт, зааврын дагуу үзүүлэх мэдлэг, ур чадвар, хандлагатай эмнэлгийн мэргэжилтэн бэлтгэхэд чиглэнэ.

17.4 Энэхүү журмын 2.5.1.1-д заасан ерөнхий мэргэшил судлалын сургалт нь эмч хүнд зайлшгүй байх зан төлөвийг төлөвшүүлж, цаашид ямар мэргэшлийн чиглэл сонгон суралцах, хаана ажиллахаас үл шалтгаалан хүн амын дунд түгээмэл тохиолдох өвчин эмгэгийн чиглэлээрх эрүүл мэндийн тусламж, үйлчилгээг олон талт, цогц, уян хатан байдлаар батлагдсан стандарт, зааврын дагуу үзүүлэх мэдлэг, ур чадвар, хандлагатай, эрүүл мэндийн тусламж, үйлчилгээний нийгэмд гүйцэтгэх үүргийг ухамсарласан хүний их эмч бэлтгэхэд чиглэнэ.

17.5 Мэргэшүүлэх, мэргэжил дээшлүүлэх сургалтад суралцагчид тухайн сургалт эрхлэх байгууллагаас дор дурдсан агуулгатай, нэгээс доошгүй хоногийн хугацаатай чиглүүлэх сургалтыг заавал зохион байгуулж, "Суралцагчийн дэвтэр"-ийг суралцагчид өгнө:
17.5.1 сургалт эрхлэх байгууллагын танилцуулга (эмнэлзүйн мэргэшүүлэх сургалтын хувьд сүлжээнд нэгдсэн бусад байгууллагын танилцуулга);
17.5.2 сургалтын зорилго, хөтөлбөр, төлөвлөгөө, явц, үнэлгээ;
17.5.3 байгууллагад мөрдөгдөх дүрэм, журам, заавар, стандарт;
17.5.4 үйлчлүүлэгч /өвчтөн, түүний гэр бүл, бусад хамтрагчтай харилцахад анхаарах асуудал;
17.5.5 хөгжлийн бэрхшээлтэй иргэдтэй харилцахад анхаарах асуудал;
17.5.6 эмнэлгийн мэргэжилтний ёс зүй, харилцаа, хандлага;
17.5.7 жендерийн тухай ойлголт;
17.5.8 хувь хүний нууц хадгалах; 
17.5.9 бусад. 

17.6 Мэргэшүүлэх, мэргэжил дээшлүүлэх сургалтад суралцагч нь суралцагчийн цаасан болон цахим дэвтрийг сургалтын бүхий л хугацаанд өөрөө хөтлөх ба сургалт удирдах багш тухай бүр хянаж, баталгаажуулна.

17.7 Энэхүү журмын 17.6-д заасан суралцагчийн цаасан болон цахим дэвтэр нь мэргэшүүлэх, мэргэжил дээшлүүлэх сургалтын чиглэл тус бүрээр ялгаатай байх бөгөөд тухайн сургалтын хөтөлбөртэй уялдсан, эрэмбэ дараатай (энгийнээс гүнзгийрсэн) дараах бүрэлдэхүүн хэсгийг багтаасан байна:
17.7.1 заавал суралцах онолын сэдэв, гардан үйлдлийн жагсаалт /тоо, хугацаа, арга (багшийн удирдлага дор, мэргэшүүлэх сургалтын төгсөх жилийн суралцагчийн удирдлага дор, бусадтай хамтарч, бие дааж);
17.7.2 сонгон суралцах онолын сэдэв, гардан үйлдлийн жагсаалт /тоо, хугацаа, арга (багшийн удирдлага дор, мэргэшүүлэх сургалтын төгсөх жилийн суралцагчийн удирдлага дор, бусадтай хамтарч, бие дааж).

17.8 Мэргэшүүлэх, мэргэжил дээшлүүлэх сургалт эрхлэх байгууллага нь батлагдсан сургалтын хөтөлбөр, төлөвлөгөөтэйгөө уялдуулан энэхүү журмын 3.4.2-т заасан үндсэн загварын дагуу суралцагчийн дэвтрийг боловсруулж, байгууллагын эрх бүхий албан тушаалтнаар батлуулна. Суралцагчийн дэвтэрт сургалтын хөтөлбөр, төлөвлөгөөний онцлогтой уялдуулж энэхүү журмын 17.7-д заасан бүрэлдэхүүн хэсэгт нэмэлт оруулж болно.

17.9 Суралцагчийн дэвтэр нь мэргэшүүлэх, мэргэжил дээшлүүлэх сургалтын явцыг үнэлэх үндсэн баримт бичиг бөгөөд сургалтын хөтөлбөрт заасан мэдлэг, ур чадвар, хандлагыг эзэмшиж байгаа эсэхийг үнэлэх явцын шалгалтыг сорил, бодлого, илтгэл, тайлан, эссэ, аман шалгалт, гардан үйлдэл (дадлагын хэрэглэгдэхүүн ба үйлчлүүлэгч/өвчтөн) хэлбэрээс сонгон авч дүгнэнэ.

17.10 Үндсэн мэргэшлийн сургалтын явцыг энэхүү журмын 17.9-д зааснаар үнэлэхээс гадна 360 хэмийн үнэлгээ (ажиглалт үнэлгээ)-г тухайн байгууллагын эмнэлзүйн сургагч багш, мэргэшсэн эмч, сувилагч, эмнэлгийн бусад мэргэжилтэн, үйлчлүүлэгч/өвчтөний гэр бүлийн оролцоотой хийнэ. Энэхүү 360 хэмийн үнэлгээний аргачлалыг эрүүл мэндийн асуудал эрхэлсэн Засгийн газрын гишүүний баталсан "Резидент эмчийн ажиллах үлгэрчилсэн журам"-аар зохицуулна.

17.11 Төрөлжсөн мэргэшлийн, мэргэжил дээшлүүлэх сургалтын явцын үнэлгээнд энэхүү журмын 17.10-т заасан 360 хэмийн үнэлгээний аргачлалыг ашиглаж болно.

17.12 Багц цагийн богино хугацааны сургалтад суралцагчийн дэвтэр хөтлөхгүй.

Арван найм. Төгсөлтийн дараах мэргэшүүлэх болон мэргэжил дээшлүүлэх сургалтын төгсөлтийн шалгалтын зохион байгуулалт

18.1 Мэргэшүүлэх, мэргэжил дээшлүүлэх сургалтад суралцагчийн явцын төгсгөлийн үнэлгээ 80 ба түүнээс дээш хувьтай тохиолдолд мэргэшүүлэх, мэргэжил дээшлүүлэх сургалтын төгсөлтийн шалгалт (цаашид "төгсөлтийн шалгалт" гэх)-д орох эрхтэй.

18.2 Мэргэшүүлэх сургалтын тухайд тойролт бүрд хийгдсэн явцын үнэлгээний дүн, тайланг үндэслэн эмнэлгийн мэргэжилтний тухайн тойролтыг төгсгөх эсэх шийдвэрийг сургалтын хяналтын зөвлөл гаргана. Сургалтын хяналтын зөвлөл нь тойролт бүрд хийгдсэн үнэлгээний дүн, тайлан, сургалтын ирц, гардан үйлдлийн тоог харгалзан сургалтын төгсөлтийн эцсийн шийдвэрийг гаргана. Тухайн шийдвэрийг эрүүл мэндийн ажилтны нэгдсэн бүртгэлийн системд оруулна.
18.2.1 зайлшгүй сургалтад оролцсон байх өдрийн тоо буюу сургалтын ирцийн тухайд Хөдөлмөрийн тухай хуульд заасан цалинтай амралтын өдрийн тоо, хүндэтгэх шалтгаантай авах чөлөөний өдрийн тоог оролцуулаад сургалтын хугацаанд авах амралт, чөлөөний өдрийн тоог сургалтын тойролт тус бүрийн нийт өдрийн 20 хувиас хэтрүүлэхгүй байх;
18.2.2 сургалтын хөтөлбөрт заасны дагуу гардан үйлдэл, өвчний тохиолдлын тоог биелүүлсэн байх;
18.2.3 тойролт бүрийн төгсгөлд эсхүл сургалтын эцэст эмнэлгийн мэргэжилтнийг төгсгөх боломжгүй гэсэн шийдвэр гарсан тохиолдолд шалтгаан, цаашид сургалтыг хэрхэн төгсгөх талаарх шийдвэр, зөвлөмжийг сургалтын албанаас тухайн мэргэжилтэнд хүргүүлэх.

18.3 Төгсөлтийн шалгалт нь тухайн чиглэлээр батлагдсан сургалтын хөтөлбөрийн хүрээнд эзэмшвэл зохих мэдлэг, чадвар, хандлагыг үнэлэхэд чиглэгдэнэ. Мэргэшүүлэх сургалтын төгсөлтийн шалгалт нь онол, дадлага шалгалт гэсэн хоёр шаттай байх бөгөөд онолын шалгалтыг сорилоор, дадлага шалгалтыг гардан үйлдэл эсхүл эмнэлзүйн тохиолдлын бодлого хэлбэрээр авна. Мэргэжил дээшлүүлэх сургалтын хувьд зөвхөн онолын шалгалт авна.

18.4 Төгсөлтийн шалгалтыг дараах байдлаар хариуцаж зохион байгуулна:
18.4.1 мэргэшүүлэх сургалтын төгсөлтийн шалгалтыг Эрүүл мэндийн хөгжлийн төвийн захирлын тушаалаар томилогдсон сургалт эрхлэх байгууллага, мэргэжлийн нийгэмлэг, холбоо, салбар зөвлөлийн оролцоог хангасан шалгалтын комисс зохион байгуулна;
18.4.2 мэргэжил дээшлүүлэх сургалтын төгсөлтийн шалгалтыг Эрүүл мэндийн хөгжлийн төвийн хяналтад сургалт эрхлэх байгууллага зохион байгуулна. 

18.5 Мэргэшүүлэх, мэргэжил дээшлүүлэх сургалтын төгсөлтийн шалгалтыг тухайн сургалтыг дуусгавар болсноос хойш ажлын 10 хоногт багтаан зохион байгуулах бөгөөд дараах үе шаттай явагдана:
18.5.1 ажлын алба нь мэргэшүүлэх, мэргэжил дээшлүүлэх сургалтын төгсөлтийн шалгалтын бэлтгэлийг сургалт эрхлэх байгууллагатай хамтран хангана;
18.5.2 төгсөлтийн шалгалтын комиссыг ашиг сонирхлын зөрчилгүй ажиллуулах, хүлээлгэх хариуцлагатай холбоотой нарийвчилсан асуудал болон бусад шаардлагатай асуудлыг тусгасан заавар, шалгалт зохион байгуулах хуваарийг Эрүүл мэндийн хөгжлийн төвийн захирлын шийдвэрээр тухай бүр батлуулна;
18.5.3 Эрүүл мэндийн хөгжлийн төвийн захирлын шийдвэрээр төгсөлтийн шалгалтын комисс байгуулах;
18.5.4 ажлын алба нь энэхүү журмын 18.5.2-т заасан заавар, хуваарийг төгсөлтийн шалгалтын комиссын дарга, нарийн бичгийн дарга, гишүүдэд шийдвэр баталснаас хойш ажлын хоёр хоногт багтаан танилцуулна;
18.5.5 сургалт эрхлэх байгууллага нь энэхүү журмын 18.1-д заасныг хангасан суралцагчийн овог нэр, дипломын дугаар, эмчлэх үйл ажиллагаа эрхлэх зөвшөөрлийн дугаар, суралцсан чиглэл, сургалтад элссэн огноо, захиалагч байгууллага, сургалтын төлбөрийн хэлбэр, дүнгийн хуудас, хүндэтгэх шалтгааны улмаас сургалтаас чөлөө авсан болон тухайн шалгалтад орох боломжгүй бол түүний шалтгаан, давтан шалгалт өгөх бол өмнөх шалгалтын огноо, авсан оноо бүхий жагсаалтыг холбогдох нотлох баримтын хамт сургалт дуусгавар болохоос ажлын 15 хоногийн өмнө ажлын албанд албан бичгээр хүргүүлнэ; 
18.5.6 ажлын алба нь төгсөлтийн шалгалт зохион байгуулах байршил, эхлэх хугацаа, төгсөлтийн шалгалтад орох эрх хангасан мэргэжилтний овог нэр, хуваарийг төгсөлтийн шалгалт болохоос ажлын хоёр хоногийн өмнө цахим хуудсаар зарлана.
18.5.7 ажлын алба нь төгсөлтийн шалгалтын сорилыг сорилын сангаас санамсаргүй байдлаар сонгох;
18.5.8 ажлын алба нь төгсөлтийн давтан шалгалтыг зохион байгуулах;
18.5.9 төгсөлтийн шалгалтын комисс нь шалгалтын гүйцэтгэлд хяналт тавих;
18.5.10 ажлын алба нь төгсөлтийн шалгалттай холбоотой гомдлыг хүлээн авч, холбогдох чиг үүргийн хүрээнд шийдвэрлэх;

18.6 Мэргэжлийн нийгэмлэг, холбоо, салбар зөвлөл, сургалт эрхлэх байгууллага, анагаах ухааны боловсрол олгох сургууль, эмнэлзүйн сургагч багшийн төлөөлөл бүхий төгсөлтийн шалгалтын комиссыг ашиг сонирхлын зөрчилгүй, мэргэжлийн зэрэгтэй эсхүл магистр ба түүнээс дээш боловсролын зэрэгтэй мэргэжилтний бүрэлдэхүүнтэйгээр Эрүүл мэндийн хөгжлийн төвийн захирлын шийдвэрээр тухай бүр батлуулна. Эрүүл мэндийн хөгжлийн төвийн төлөөлөл төгсөлтийн шалгалтын комиссын гишүүнд хамаарахгүй бөгөөд зөвхөн хөндлөнгийн хяналт тавих үүрэгтэйгээр оролцоно. Төрөлжсөн мэргэшлийн болон мэргэжил дээшлүүлэх сургалтын төгсөлтийн шалгалтын комисст мэргэжлийн нийгэмлэг, холбоо, салбар зөвлөлийн төлөөлөл зөвхөн хөндлөнгийн хянагчаар оролцоно.

18.7 Төгсөлтийн шалгалтын комисс нь дараах үйл ажиллагааг гүйцэтгэнэ:
18.7.1 төгсөлтийн шалгалтад орох эрх хангасан мэргэжилтний нэрсийн жагсаалтыг төгсөлтийн шалгалт эхлэхээс өмнө Эрүүл мэндийн хөгжлийн төвөөс хүлээж авах;
18.7.2 төгсөлтийн шалгалтын явцад мөрдөх зааврыг мэргэжилтэнд танилцуулах;
18.7.3 төгсөлтийн шалгалтын явцад энэ журмын дагуу хяналт тавих;
18.7.4 төгсөлтийн шалгалтын явцыг баримтжуулж, тэмдэглэл хөтлөх;
18.7.5 төгсөлтийн шалгалттай холбоотой техникийн саатал гарвал энэ талаар баримтжуулж, яаралтай арга хэмжээ авах;
18.7.6 төгсөлтийн шалгалтын сорилыг гүйцэтгэж дууссаны дараа мэргэжилтнийг шалгалтын өрөө, танхимаас гаргах;
18.7.7 төгсөлтийн дадлага шалгалтын дүнг нэгтгэх ажлыг хариуцан ажиллах;
18.7.8 төгсөлтийн шалгалтын нэгдсэн дүнг шалгалт авсны дараах өдрийн 12 цагт багтаан үнэн зөв мэдээлэх;
18.7.9 төгсөлтийн шалгалтын нэгдсэн дүнг гаргаснаас хойш эрүүл мэндийн асуудал хариуцсан төрийн захиргааны төв байгууллагад ажлын 10 хоногт багтаан тайлагнах, уг тайланд журмын 18.19-д заасан гомдол, түүний шийдвэрлэлтийн талаар тусгах.

18.8 Төгсөлтийн сорил шалгалтыг цахим хэлбэрээр “Эрүүл мэндийн ажилтны нэгдсэн бүртгэлийн сан”-аас санамсаргүй байдлаар түүвэрлэгдэнэ:
18.8.1 мэргэшүүлэх сургалтын хувьд 100 тухайн сургалтын чиглэлээрх эмнэлзүйн тохиолдолд зөв логиктойгоор дүн шинжилгээ хийх, үнэлж дүгнэх, мэргэжлийн ур чадвар сориход чиглэсэн байх;
18.8.2 мэргэжил дээшлүүлэх сургалтын хувьд 100 сорил байна.

18.9 Төгсөлтийн шалгалтыг дор дурдсанаар зохион байгуулна:
18.9.1 мэргэшүүлэх сургалтын чиглэл бүрийн төгсөлтийн шалгалтыг энэхүү журмын 18.5.2-т заасан хуваарийн дагуу улсын хэмжээнд нэгдсэн байдлаар зохион байгуулна.
18.9.2 үндсэн мэргэшлийн сургалтын төгсөлтийн сорилын шалгалт авах өрөө, танхим, шаардлагатай техник хэрэгслийн бэлэн байдлыг Эрүүл мэндийн хөгжлийн төв, төрөлжсөн мэргэшлийн болон мэргэжил дээшлүүлэх сургалтын төгсөлтийн шалгалт авах өрөө, танхим, шаардлагатай техник хэрэгслийн бэлэн байдлыг сургалт эрхлэх байгууллага тус тус хангаж, шалгалтыг зохион байгуулна.
18.9.3 төгсөлтийн дадлага шалгалтыг шалгалтын комисс хариуцан зохион байгуулна. 
18.9.4 гадаад улсын иргэн, харьяалалгүй иргэний хувьд гадаад улсын паспорт, эсхүл түүнийг орлох хууль ёсны баримт бичигтэй ирнэ.
18.9.5 төгсөлтийн шалгалтын комисс нь сорилын шалгалт эхлэхээс өмнө шалгалтын явцад мөрдөх зааврыг мэргэжилтэнд танилцуулна.
18.9.6 сорилын шалгалтад тэнцсэн мэргэжилтнийг дадлага/гардан шалгалтад оруулна.
18.9.7 төгсөлтийн шалгалтын комисс нь дадлага шалгалт эхлэхээс өмнө шалгалтын явцад мөрдөх зааврыг мэргэжилтэнд танилцуулж, шалгалтыг зохион байгуулна.
18.9.8 төгсөлтийн шалгалтын хугацаанд мэргэжилтэн өөр хоорондоо ярих, утсаар харилцах, бусдаас хуулах, хуулуулах, ном дэвтэр ашиглахыг хориглоно. Ажлын хэсгийн гишүүдээс зөвхөн төгсөлтийн шалгалтын явцад мөрдөх заавартай холбоотой тодруулга авах зорилгоор харилцаж болно.
18.9.9 төгсөлтийн шалгалтын ажлын хэсэг нь дараах тохиолдолд мэргэжилтнийг шалгалтын өрөө, танхимаас гаргаж, төгсөлтийн шалгалтыг хүчингүй тооцно:
18.9.9.1 төгсөлтийн шалгалтын явцад нэгээс дээш удаа сануулах арга хэмжээ авсан;
18.9.9.2 төгсөлтийн шалгалтын явцад гар утас, зөвшөөрөгдөөгүй ухаалаг төхөөрөмж болон ном дэвтэр ашигласан, ашиглахыг оролдсон;
18.9.9.3 төгсөлтийн шалгалтын явцад бусдаас хуулсан, бусдад хуулуулсан, эдгээр үйлдэлд завдсан;
18.9.9.4 бусад зөрчил.

18.10 Мэргэшүүлэх болон мэргэжил дээшлүүлэх сургалтын төгсөлтийн шалгалтын гүйцэтгэлийг дараах байдлаар дүгнэж, мэдээлнэ:
18.10.1 мэргэшүүлэх сургалтын хувьд төгсөлтийн шалгалтын ерөнхий үнэлгээг суралцагчийн онолын шалгалтын үнэлгээ, дадлага шалгалтын үнэлгээ гэсэн 2 үнэлгээний дунджаар, мэргэжил дээшлүүлэх сургалтын хувьд суралцагчийн сорилын шалгалтын үнэлгээгээр тус тус тооцно.
18.10.2 энэхүү журмын 18.13.1-д заасан онолын шалгалтад С буюу 70 ба түүнээс дээш, дадлага шалгалтад В буюу 80 ба түүнээс дээш хувийн үнэлгээг тус бүр авсан суралцагчийг төгсөлтийн шалгалтад тэнцсэнд тооцно. Онолын эсвэл дадлага шалгалтын аль нэгийн үнэлгээ босго онооноос доогуур бол төгсөлтийн шалгалтад тэнцээгүйд тооцно.
18.10.3 суралцагч эрүүл мэндийн шалтгаанаар төгсөлтийн шалгалтыг орхин гарсан тохиолдолд гарах хүртэл гүйцэтгэсэн онолын шалгалт, дадлага шалгалтын даалгаврыг үнэлнэ.
18.10.4 төгсөлтийн шалгалтын ажлын хэсгийн гишүүд нь шалгалтын хугацаа дуусмагц дэлгэрэнгүй тэмдэглэл хөтөлж, гишүүн бүр танилцаж, гарын үсэг зурсны дараа шалгалтын ажлын хэсэг, шалгалтын комиссын дарга нар баталгаажуулна. Журмын 18.10.3-т заасан тохиолдлыг тэмдэглэлд заавал тусгана.
18.10.5 төгсөлтийн шалгалтын комисс нь дараах тохиолдолд төгсөлтийн шалгалтын дүнг хүчингүй болгоно:
18.10.5.1 суралцагчийн баримт бичгийг хуурамчаар бүрдүүлсэн;
18.10.5.2 өөрийнхөө өмнөөс өөр хэн нэгнийг төгсөлтийн шалгалтад оролцуулсан нь илэрсэн;
18.10.5.3 төгсөлтийн шалгалтын журам зөрчиж, нууцлал алдагдсаны улмаас шалгалтад тэнцсэн нь илэрсэн.

18.11 Ажлын алба нь мэргэшүүлэх сургалтын төгсөлтийн шалгалтад тэнцсэн суралцагчийн овог нэр, бүртгэлийн дугаар, харьяалах байгууллага, суралцсан чиглэл, индекс, төгсөлтийн шалгалтын дүн (ерөнхий үнэлгээ, сорилын шалгалтын үнэлгээ, бодлогын шалгалтын үнэлгээ), суралцсан байгууллагын нэр бүхий тушаалын төслийг төгсөлтийн шалгалтын комиссын хурлын тэмдэглэлийн хамт төгсөлтийн шалгалтын дүн зарласнаас хойш ажлын 10 хоногт багтаан эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгжид хүргүүлнэ. Эрүүл мэндийн асуудал хариуцсан төрийн захиргааны төв байгууллагын салбарын хүний нөөцийн асуудал хариуцсан нэгж нь тушаалын төслийг хянаж, эрүүл мэндийн асуудал эрхэлсэн Засгийн газрын гишүүний тушаалаар ажлын 10 хоногт багтаан батлуулна.

18.12 Ажлын алба нь мэргэжил дээшлүүлэх сургалтын төгсөлтийн шалгалтад тэнцсэн суралцагчийн овог нэр, эзэмшсэн мэргэжил, бүртгэлийн дугаар, харьяалах байгууллага, суралцсан чиглэл, сорилын шалгалтын дүн, суралцсан байгууллагын нэрийг Эрүүл мэндийн хөгжлийн төвийн захирлын шийдвэрээр төгсөлтийн шалгалт авснаас хойш ажлын 10 хоногт багтаан батлуулна.

18.13 Ажлын алба нь энэхүү журмын 18.11, 18.12-д заасан шийдвэрийг батлагдсан өдрийн ажлын цагт багтаан Эрүүл мэндийн хөгжлийн төвийн цахим хуудаст байршуулна.

18.14 Төгсөлтийн давтан шалгалтыг дараах байдлаар зохион байгуулна:
18.14.1 үндсэн мэргэшлийн сургалтын төгсөлтийн шалгалтад тэнцээгүй тохиолдолд төгсөлтийн шалгалт авснаас хойш гурваас доошгүй сарын дараа, төрөлжсөн мэргэшлийн болон мэргэжил дээшлүүлэх сургалтын хувьд нэгээс доошгүй сарын дараа давтан шалгалтыг нэг удаа зохион байгуулна. Давтан шалгалтын комиссыг шинээр томилох шаардлагагүй бөгөөд өмнөх шалгалтын комиссын бүрэлдэхүүн хэвээр ажиллана. 
18.14.2 суралцагч энэхүү журмын 18.14.1-д заасан давтан шалгалтад тэнцээгүй тохиолдолд дараагийн ээлжийн сургалтад хамрагдан тухайн сургалтын хөтөлбөрийн нийт хугацаа (кредит)-ны 30-аас доошгүй хувийг дахин суралцах бөгөөд дараах зарчмыг баримтална:
18.14.2.1 дахин суралцах хөтөлбөрийн агуулгыг сургалт эрхлэх байгууллага өмнөх төгсөлтийн болон давтан шалгалтын дүнгийн үнэлгээнд үндэслэн тэнцээгүй, доогуур үнэлэгдсэн хэсгээс тогтоож, суралцагчийн сургалтын төлөвлөгөөг гаргана;
18.14.2.2 дахин суралцах сургалтын төлбөрийг тухайн хичээлийн жилд нийтэд зарласан сургалтын төлбөрөөс дахин суралцах хугацаа (кредит)-нд хувь тэнцүүлэн тооцох бөгөөд төлбөрийг суралцагч өөрөө хариуцна.
18.14.3 энэхүү журмын 18.14.2-т заасны дагуу сургалтад дахин суралцаж дууссаны дараа давтан шалгалтыг сүүлийн удаа өгч болно.
18.14.4 энэхүү журмын 18.14.2-т заасны дагуу дахин суралцах суралцагчийн шалгалтын дүнгийн үнэлгээ, дүгнэлтийг төгсөлтийн шалгалтын комисс гаргаж хуулбарыг Эрүүл мэндийн хөгжлийн төвд хүлээлгэн өгнө.
18.15 Ажлын алба нь мэргэшүүлэх болон мэргэжил дээшлүүлэх сургалтад элссэн, суралцаж төгссөн, давтан шалгалт өгсөн, сургалтыг дүүргээгүй буюу суралцахаас татгалзсан, хүндэтгэх шалтгаанаар сургалтын чөлөө авсан мэргэжилтний мэдээллийг эрүүл мэндийн ажилтны нэгдсэн бүртгэлийн санд тухай бүр шинэчлэн оруулна.

18.16 Төгсөлтийн шалгалттай холбоотой дараах гомдлыг мэргэжилтэн ба бусад этгээдээс бичгээр Эрүүл мэндийн хөгжлийн төв хүлээн авч хянан, энэхүү журамд заасан чиг үүргийн дагуу бие дааж шийдвэрлэх эсхүл холбогдох ажлын хэсэг, комисст уламжилж шийдвэрлүүлнэ:
18.16.1 төгсөлтийн шалгалтын комисс, ажлын хэсгийн гишүүн журам зөрчсөн тухай гомдол;
18.16.2 төгсөлтийн шалгалтын явцад гарсан зөрчилтэй холбоотой гомдол;
18.16.3 төгсөлтийн шалгалтын сорилын нууцлалтай холбоотой гомдол;
18.16.4 төгсөлтийн шалгалтын онолын болон дадлага шалгалтын үнэлгээтэй холбоотой гомдол;
18.16.5 төгсөлтийн шалгалттай холбоотой бусад гомдол.

18.17 Гомдол гаргагч нь үндэслэлээ тодорхой дурдаж, өөрийнхөө тавьж буй шаардлагын талаарх нотолгоо, бусад холбогдох баримтыг хавсаргана.

18.18 Ажлын алба нь төгсөлтийн шалгалтын комисс, ажлын хэсэгтэй хамтран гомдлыг судалж, гомдлыг хүлээн авснаас хойш ажлын 10 хоногт багтаан шийдвэрлэн, хариуг гомдол гаргагчид албан бичгээр хүргүүлэх буюу мэдэгдэнэ.

18.19 Гомдол гаргагч нь Эрүүл мэндийн хөгжлийн төв, төгсөлтийн шалгалтын комисс, ажлын хэсгийн шийдвэртэй санал нийлэхгүй тохиолдолд шүүх, хяналтын байгууллагад хандана.

Арван ес. Төгсөлтийн дараах сургалтыг дүүргэсэн төгсөгчид олгох баримт бичиг

19.1 Мэргэшүүлэх сургалт дүүргэснийг гэрчлэх баримт бичиг нь мэргэшлийн үнэмлэх байна.

19.2 Тасралтгүй сургалт дүүргэснийг гэрчлэх баримт бичиг нь гэрчилгээ байна.

19.3 Ажлын алба нь энэхүү журмын 18.14, 18.15-д заасан шийдвэрийг үндэслэн эрх бүхий албан тушаалтны тоон гарын үсэг бүхий цахим үнэмлэх, гэрчилгээг баталгаажуулж, энэ тухай мэдээллийг Эмнэлгийн мэргэжилтний бүртгэл, мэдээллийн санд тухай бүр оруулж, баяжуулна. 

19.4 Багц цагийн богино хугацааны сургалт эрхлэх байгууллагын эрх бүхий албан тушаалтан сургалтад хамрагдсан мэргэжилтний цахим хүсэлтийг сургалт дуусгавар болсноос хойш 12 цагт багтаан “Эрүүл мэндийн ажилтны нэгдсэн бүртгэлийн сан”-д баталгаажуулна.
19.5 Энэхүү журмын 18.17-д заасан төгсөлтийн шалгалтад тэнцээгүй суралцагчид мэргэшүүлэх болон мэргэжил дээшлүүлэх сургалтад суралцсан тухай мэдээлэл эрүүл мэндийн ажилтны нэгдсэн бүртгэлийн системд байршина.

Хорь. Төгсөлтийн дараах сургалт эрхлэх байгууллагад тавигдах шаардлагыг үнэлэх аргачлал

20.1 Энэхүү журмын 8.1, 8.2-т заасан төгсөлтийн дараах сургалт эрхлэх байгууллагад тавигдах шаардлагыг аргачлалаар үнэлнэ. Үүнд:

	№
	Тавигдах шаардлага
	Үнэлгээний аргачлал
	Нотолгоо

	1
	Эрүүл мэндийн үйл ажиллагаа эрхлэх аж ахуйн нэгжийн улсын бүртгэлийн гэрчилгээтэй байх
	· Хүчин 
төгөлдөр гэрчилгээтэй /өөрчлөлт орсон тохиолдолд гэрчилгээнд тэмдэглэл хийгдсэн байх/ бол 100 хувь 
· Гэрчилгээний хугацаа дуусгавар болсон эсхүл гэрчилгээгүй бол 0 хувь 
	·Хуулийн этгээдийн улсын бүртгэлийн тухай хуульд журмын дагуу эрх бүхий байгууллагаас олгосон улсын бүртгэлийн гэрчилгээ /холбогдох цахим системээр хянах/ 

	2
	Сургалтын хөтөлбөрийн агуулгад нийцсэн эрүүл мэндийн чиглэлээр үйл ажиллагаа эрхлэх тусгай зөвшөөрөлтэй байх
	· Сургалтын хөтөлбөрийн агуулгад нийцсэн үйл ажиллагаа эрхлэх хүчин төгөлдөр тусгай зөвшөөрөлтэй бол 100 хувь 
· Тусгай зөвшөөрөлгүй эсхүл хугацаа дуусгавар болсон эсхүл үйл ажиллагааны чиглэл нь сургалтын хөтөлбөрийн агуулгад нийцээгүй бол 0 хувь 
	· Эрүүл мэндийн тухай хуульд заасны дагуу эрх бүхий байгууллагаас олгосон тусгай зөвшөөрлийн гэрчилгээ /холбогдох цахим системээр хянах/ 

	3
	Тухайн мэргэшүүлэх, мэргэжил дээшлүүлэх, багц цагийн богино хугацааны сургалтын чиглэлээр батлагдсан сургалтын хөтөлбөр, төлөвлөгөөтэй байх
	· Батлагдсан хүчин төгөлдөр сургалтын хөтөлбөр, төлөвлөгөөтэй, төлөвлөгөөнд хөтөлбөрийн агуулга зохистой тусгагдсан бөгөөд энэхүү журамд заасан хугацаанд шинэчлэн батлагдсан бол 100 хувь 
· Батлагдсан сургалтын хөтөлбөр, төлөвлөгөөгүй эсхүл энэхүү журамд заасан хугацаанд шинэчлэн батлагдаагүй бол 0 хувь 
	· Мэргэшүүлэх болон тасралтгүй сургалт зохион байгуулах, сургалт эрхлэх байгууллагыг сонгох, зөвшөөрөл олгох, сунгах, хүчингүй болгох журамд заасны дагуу эрх бүхий албан тушаалтны баталсан сургалтын хөтөлбөр, төлөвлөгөө    

	4
	Сургалтын үйл ажиллагаа эрхлэх журамтай байх
	· Батлагдсан хүчин төгөлдөр журамтай бөгөөд журам нь энэхүү журамд заасан зохицуулалтын хүрээнд шинэчлэн батлагдсан бол 100 хувь 
· Батлагдсан журамгүй эсхүл энэхүү журамд заасан хугацаанд шинэчлэн батлагдаагүй бол 0 хувь 
	· Тухайн байгууллагын эрх бүхий албан тушаалтны баталсан журам 

	5
	Стандартын шаардлага хангасан эмнэлгийн зориулалттай барилга байгууламжтай байх /мэргэшүүлэх сургалт эрхлэх байгууллагын хувьд сүлжээнд нэгдсэн нийт байгууллагад хамаарна/
	· Стандартын шаардлага хангасан эмнэлгийн зориулалтын барилга байгууламжтайг нотолсон эрх бүхий байгууллагын тодорхойлолттой бол 100 хувь /сүлжээнд нэгдсэн байгууллага тус бүрд хамаарна/ 
· Эрх бүхий байгууллагын тодорхойлолтгүй бол 0 хувь /сүлжээнд нэгдсэн аль нэг байгууллага нь тодорхойлолтгүй бол нийтэд нь 0 хувь гэж үнэлнэ/ 
	· Эрүүл мэндийн тухай хуульд заасны дагуу эрх бүхий байгууллагын тодорхойлолт  
   

	6
	Сургалтын чиглэлээр тогтмол үйл ажиллагаа явуулдаг эмчилгээ, оношилгооны тасаг нэгжтэй байх, орны тоо, үйлчлүүлэгчийн тоо сургалт эрхлэхэд хангалттай түвшинд байх, тухайн сургалтын 70-аас доошгүй хувийг өөрийн байгууллагад зохион байгуулдаг байх;
	· Тухайн сургалтын чиглэлээр холбогдох тасаг, нэгж сүүлийн 3-5 жилд тогтмол үйл ажиллагаа явуулсныг баримтаар нотолсон бол 100 хувь* 
· Тухайн сургалтын чиглэлээр холбогдох тасаг, нэгж сүүлийн 3-5 жилд тогтмол үйл ажиллагаа явуулсан нь нотлогдоогүй бол 0 хувь* 
	· Тухайн тасаг, нэгжийг ажиллуулах тухай байгууллагын эрх бүхий албан тушаалтны шийдвэр /сүүлийн 3-5 жил/* 
· Тухайн тасаг, нэгжийн үйл ажиллагаатай холбоотой эрүүл мэндийн статистик үзүүлэлт /сүүлийн 3-5 жил/* /холбогдох цахим системээр давхар хянах/ 
· Тухайн тасаг, нэгжийн үйл ажиллагаатай Эрүүл мэндийн хөгжлийн төвөөс газар дээр нь танилцах, нотолгоо бүрдүүлэх 

	7
	Сургалтын чиглэлд нийцсэн сургалтын танхим, техник хэрэгсэл, тоног төхөөрөмж, дадлага сургалтын хэрэглэгдэхүүн бүхий ур чадварын танхим, мэргэжлийн номын сан, байнгын үйл ажиллагаатай хэвлэх, хувилах төхөөрөмж, интернэт бүхий компьютерын танхим, суралцагчдад зориулсан амрах, хувцас солих өрөө гэх мэт сургалтын орчныг бүрдүүлсэн байх
	· Сургалтад дэмжлэг үзүүлэх орчны бүрэлдэхүүн хэсэг бүрийг 100 хувь ба 0 хувь гэж үнэлж, нийлбэр үнэлгээний арифметик дунджийг тооцож гаргана: 
· сургалтын танхим, техник, хэрэгсэл 
· сургалтын тоног төхөөрөмж 
· дадлага сургалтын хэрэглэгдэхүүн бүхий ур чадварын танхим 
· байнгын үйл ажиллагаатай мэргэжлийн номын сан 
· байнгын үйл ажиллагаатай хэвлэх, хувилах төхөөрөмж, интернэт бүхий компьютерын танхим 
· суралцагчдад зориулсан амрах, хувцас солих өрөө 
· бусад /тухайн сургалтын чиглэлээс хамаарч сургалтын орчны бүрэлдэхүүн хэсгийг нэмэлтээр үнэлнэ/ 
	· Тухайн тасаг, нэгжийн үйл ажиллагаатай Эрүүл мэндийн хөгжлийн төвөөс газар дээр нь танилцах, нотолгоо бүрдүүлэх 

	8
	Эмнэлгийн тусламж, үйлчилгээг хэвийн явуулах түвшинд орон тооны эмч, сувилагч, эмнэлгийн бусад мэргэжилтэнтэй байх
	· Байгууллагын эрх бүхий албан тушаалтны баталсны дагуу орон тоог бүрэн бүрдүүлж ажиллаж байгаа бол 100 хувь 
· Байгууллагын эрх бүхий албан тушаалтны баталсны дагуу орон тоог бүрэн бүрдүүлж ажиллаагүй тохиолдолд одоо ажиллаж байгаа орон тоог батлагдсан орон тоонд харьцуулж, хувиар тооцно. 
	· Тухайн байгууллагын бүтэц, орон тоог баталсан эрх бүхий албан тушаалтны шийдвэр /холбогдох цахим системээр давхар хянах/ 
· Тухайн тасаг, нэгжийн үйл ажиллагаатай Эрүүл мэндийн хөгжлийн төвөөс газар дээр нь танилцах, нотолгоо бүрдүүлэх 

	9 
	Батлагдсан орон тоо бүхий сургалтын нэгж эсхүл төгсөлтийн дараах сургалтын асуудал хариуцсан орон тооны ажилтантай байх
	· Сургалтын нэгж эсхүл орон тооны ажилтан сургалт эрхлэх зөвшөөрөл хүсэхээс 6-аас доошгүй сарын өмнөөс албан ёсоор ажилласан бол 100 хувь 
· Сургалтын нэгж эсхүл орон тооны ажилтан нь сургалт эрхлэх зөвшөөрөл хүсэхээс 6-аас доошгүй сараас богино хугацааны өмнөөс албан ёсоор ажиллаж байгаа бол ажиллаж байгаа сарыг 6 сард харьцуулж, хувиар тооцно. 
	· Сургалтын нэгж эсхүл сургалтын асуудал хариуцсан ажилтны орон тоог баталсан эрх бүхий албан тушаалтны шийдвэр 
· Тухайн сургалтын нэгжийн төлөөлөл эсхүл ажилтантай Эрүүл мэндийн хөгжлийн төвөөс уулзаж, газар дээр нь танилцах, нотолгоо бүрдүүлэх 

	10 
	Батлагдсан орон тоо бүхий эрдэм шинжилгээ, судалгааны нэгж эсхүл эрдэм шинжилгээ, судалгааны үйл ажиллагаа хариуцсан орон тооны ажилтантай байх /тусгай мэргэшлийн төв, төрөлжсөн мэргэшлийн эмнэлэгт хамаарна/
	· Эрдэм шинжилгээ, судалгааны нэгж эсхүл орон тооны ажилтан сургалт эрхлэх зөвшөөрөл хүсэхээс 6-аас доошгүй сарын өмнөөс албан ёсоор ажилласан бол 100 хувь 
· Эрдэм шинжилгээ, судалгааны нэгж эсхүл орон тооны ажилтан нь сургалт эрхлэх зөвшөөрөл хүсэхээс 6-аас доошгүй сараас богино хугацааны өмнөөс албан ёсоор ажиллаж байгаа бол ажиллаж байгаа сарыг 6 сард харьцуулж, хувиар тооцно. 
	· Эрдэм шинжилгээ, судалгааны нэгж эсхүл ажилтны орон тоог баталсан эрх бүхий албан тушаалтны шийдвэр 
· Тухайн эрдэм шинжилгээ, судалгааны нэгжийн төлөөлөл эсхүл ажилтантай Эрүүл мэндийн хөгжлийн төвөөс уулзаж, газар дээр нь танилцах, нотолгоо бүрдүүлэх 

	11 
	Сургалтын хөтөлбөрийг хэрэгжүүлэх чадавх бүхий багшлах бүрэлдэхүүнтэй байх, сургалт удирдах багшийн 70-аас доошгүй хувь нь тухайн байгууллагын үндсэн ажилтан байх
	· Сургалт удирдах багшийн 70 ба түүнээс дээш хувь нь тухайн байгууллагын үндсэн ажилтан бол 100 хувь 
· Сургалт удирдах багшийн эзлэх хувь 69 ба түүнээс доош бол тухайн хувиар тооцно. 
	· Сургалт удирдах багшийг томилсон эрх бүхий албан тушаалтны шийдвэр 
· Сургалт удирдах багш нартай Эрүүл мэндийн хөгжлийн төвөөс уулзаж, газар дээр нь танилцах, нотолгоо бүрдүүлэх  

	12 
	Эмнэл зүйн сургагч багшийн сургалтад сургалт удирдах нийт багш суралцаж, төгссөн байх
	· Сургалт удирдах багш (үндсэн болон гэрээт) эмнэлзүйн сургагч багшийн сургалтад бүрэн хамрагдсан бол 100 хувь 
· Сургалт удирдах багш (үндсэн болон гэрээт) эмнэлзүйн сургагч багшийн сургалтад бүрэн хамрагдаагүй бол эмнэлзүйн сургагч багшийн сургалтад хамрагдсан багшийн тоог сургалт удирдах багшийн тоонд харьцуулж, хувиар тооцно. 
	· Эмнэл зүйн сургагч багшийн сургалтад суралцсаныг нотлох баримт бичиг 
· Тухайн байгууллагын үндсэн ажилтны хувьд сургалт удирдах үйл ажиллагааг тусгасан хүчин төгөлдөр хөдөлмөрийн гэрээ 
· Гэрээт ажилтны хувьд хууль журмын дагуу сургалт удирдах үйл ажиллагаатай холбоотой байгуулсан хүчин төгөлдөр гэрээ 

	13 
	Тухайн чиглэлээр нэг жилд хэдэн суралцагч сургах хүчин чадлыг тооцсон 3-5 жилийн төлөвлөгөөтэй байх  
	· Батлагдсан төлөвлөгөөтэй бөгөөд тухай бүр шинэчлэн батлагдсан бол 100 хувь 
· Батлагдсан төлөвлөгөөгүй эсхүл тухай бүр шинэчлэн батлагдаагүй бол 0 хувь 
	· Байгууллагын эрх бүхий албан тушаалтны баталсан тухайн чиглэлээр нэг жилд хэдэн суралцагч сургах хүчин чадлыг тооцсон баримт бичиг 
· Эрүүл мэндийн хөгжлийн төвөөс газар дээр нь танилцах, нотолгоо бүрдүүлэх 

	14 
	Эмнэл зүйн сургагч багшийн нөөц бүрдүүлэх, чадавхыг тасралтгүй сайжруулах 3-5 жилийн төлөвлөгөөтэй байх
	· Батлагдсан төлөвлөгөөтэй бөгөөд тухай бүр шинэчлэн батлагдсан бол 100 хувь 
· Батлагдсан төлөвлөгөөгүй эсхүл тухай бүр шинэчлэн батлагдаагүй бол 0 хувь 
	· Байгууллагын эрх бүхий албан тушаалтны баталсан эмнэлзүйн сургагч багшийн нөөц бүрдүүлэх, сургах төлөвлөгөө, баримт бичиг 
· Эрүүл мэндийн хөгжлийн төвөөс газар дээр нь танилцах, нотолгоо бүрдүүлэх 

	15 
	Эрүүл мэндийн байгууллагын магадлан итгэмжлэлд хамрагдсан байх;
	· Сургалт удирдах багш, суралцагчийн оролцоог дараах асуудлаар бүрэн зохицуулсан бол 100 хувь: 
· тусламж, үйлчилгээний стандарт, зааврын мөрдөлт 
· эмнэлзүйн конференц, 
· өвчний түүхээс мэдээлэл авах боломж, 
· сургалтын аюулгүй ажиллагаа, халдвар хамгаалал, 
· эмнэлгийн тусламж, үйлчилгээний алдаа, эрсдэлд өртөх байдал 
· Дээрх 5 асуудлаар сургалт удирдах багш, суралцагчийн оролцоог бүрэн зохицуулаагүй тохиолдолд бүрэн зохицуулсан асуудлын тоог 5-д харьцуулж, хувиар тооцно. 
	· Эрүүл мэндийн байгууллагын магадлан итгэмжлэлийн гэрчилгээ /холбогдох цахим системээр хянах/  
      Эмнэлгийн тусламж, үйлчилгээний стандарт, заавар, эмгэг судлалын конференц, өвчний түүх, сургалтын аюулгүй ажиллагаа, халдвар хамгаалал, алдаа, эрсдэлд өртөх байдалд сургалт удирдах багш, суралцагчийн оролцоог хангах талаар байгууллагын холбогдох баримт бичигт тусгасан байх 
· Эрүүл мэндийн хөгжлийн төвөөс газар дээр нь танилцах, нотолгоо бүрдүүлэх 

	 16
	Мэргэшүүлэх сургалт эрхлэх байгууллагын хувьд сүлжээнд нэгдсэн бусад байгууллагын төлөөлөл бүхий сургалтын хяналтын зөвлөл байгуулсан байх
	· Сургалтын хяналтын зөвлөл байгуулсан бөгөөд зөвлөлийн бүрэлдэхүүн нь энэхүү журамд заасны дагуу зохистой, зөвлөлийн ажиллах журамтай бол 100 хувь 
· Сургалтын хяналтын зөвлөл байгуулаагүй бол 0 хувь 
	· Сүлжээ байгуулсан тухай нийт байгууллагын эрх бүхий албан тушаалтны гарын үсэг, тамга/тэмдгээр баталсан хүчин төгөлдөр хамтарсан шийдвэр 
· Эрүүл мэндийн хөгжлийн төвөөс сургалтын хяналтын зөвлөлийн төлөөлөлтэй уулзаж, газар дээр нь танилцах, нотолгоо бүрдүүлэх 

	17 
	Мэргэшүүлэх сургалт эрхлэх байгууллагын сүлжээний хувьд сургалт эрхлэх үндсэн байгууллага сүлжээнд нэгдсэн бусад байгууллагатай гэрээ байгуулсан байх
	· Сүлжээнд нэгдсэн нийт байгууллагатай гэрээ байгуулсан бөгөөд гэрээнд энэхүү журмын 4.6-д заасан заалт тусгагдсан бол 100 хувь 
· Гэрээ байгуулаагүй бол 0 хувь 
	· Сургалт эрхлэх үндсэн байгууллагаас сүлжээнд нэгдсэн байгууллага тус бүртэй байгуулсан хүчин төгөлдөр гэрээ 
· Эрүүл мэндийн хөгжлийн төвөөс сүлжээнд нэгдсэн байгууллага тус бүрийн үйл ажиллагаатай газар дээр нь танилцах, гэрээний заалтын дагуу нотолгоо бүрдүүлэх 



Хорин нэг. Бусад

21.1 Мэргэшүүлэх болон мэргэжил дээшлүүлэх шалгалттай холбогдон гарах зардлыг эрүүл мэндийн болон санхүү, төсвийн асуудал эрхэлсэн Засгийн газрын гишүүдийн хамтран баталсан төлбөрийн жишгийн дагуу суралцагч өөрөө хариуцаж төлнө.

21.2 Эрүүл мэндийн хөгжлийн төвийн саналыг үндэслэн төгсөлтийн дараах сургалт эрхлэх байгууллагын зөвшөөрлийг дараах тохиолдолд хүчингүй болгоно:
21.2.1 төгсөлтийн дараах сургалтыг хүндэтгэх шалтгаангүйгээр товлосон хугацаанд эхлүүлээгүй;
21.2.2 төгсөлтийн дараах сургалтын явцад үйл ажиллагаагаа хүндэтгэх шалтгаангүйгээр зогсоосон;
21.2.3 энэхүү журамд заасны дагуу баталж, зөвшөөрсөн төгсөлтийн дараах сургалтын хөтөлбөр, төлөвлөгөөг зөрчсөн;
21.2.4 энэхүү журамд заасны дагуу батлаагүй, зөвшөөрөөгүй төгсөлтийн дараах сургалтын хөтөлбөр, төлөвлөгөөгөөр сургалтын үйл ажиллагаа явуулсан;
21.2.5 төгсөлтийн дараах сургалтын хөтөлбөр, төлөвлөгөөгүйгээр сургалтын үйл ажиллагаа явуулсан;
21.2.6 сургалт эрхлэх байгууллага нь татан буугдсан буюу үйл ажиллагааны чиглэл өөрчлөгдсөн;
21.2.7 ажлын албатай сургалт эрхлэх байгууллагаас байгуулсан гэрээний 30 ба түүнээс дээш хувь, эсхүл гэрээний аль нэг заалт хоёроос дээш удаа зөрчигдсөн;
21.2.8 төгсөлтийн дараах сургалт эрхлэх байгууллагын явцын хяналт, үнэлгээний зөвлөмж, илэрсэн зөрчил, дутагдлыг арилгуулахаар өгсөн үүрэг даалгаврыг тогтоосон хугацаанд хоёр удаа биелүүлээгүй;
21.2.9 төгсөлтийн дараах сургалтын төлбөрийг үндэслэлгүйгээр нэмсэн;
21.2.10 төгсөлтийн дараах сургалттай холбоотойгоор хүний амь нас, эрүүл мэндэд хохирол учруулж, эмнэлгийн мэргэжилтний ёс зүйн хэм хэмжээг ноцтой зөрчсөн нь зохих байгууллагаас тогтоогдсон.
21.3 Энэхүү журмын 21.3.7-21.3.9-д заасан зөрчлийг анхны удаа гаргасан тохиолдолд тухайн байгууллагад сургалт эрхлэх зөвшөөрөл олгосон албан тушаалтан, байгууллагаас сануулга өгч, энэ тухай албан бичгээр мэдэгдэнэ.

21.4 Энэхүү журмын 21.3.10-д заасан зөрчил гаргасан эмнэлзүйн мэргэшүүлэх, мэргэжил дээшлүүлэх сургалтад суралцагч болон эмнэлзүйн сургагч багш нь Эрүүл мэндийн тухай хуулийн 26.3-т заасны дагуу хариуцлага хүлээнэ.

21.5 Энэхүү журмыг зөрчсөн дараах тохиолдлыг эмнэлгийн мэргэжилтний ёс зүйн ноцтой зөрчилд тооцож, эрүүл мэндийн асуудал хариуцсан төрийн захиргааны төв байгууллагын дэргэдэх Эмнэлгийн мэргэжилтний ёс зүйн хяналтын хороо шийдвэрлэнэ:
21.5.1 мэргэшүүлэх, мэргэжил дээшлүүлэх сургалтад суралцагч нь суралцагчийн дэвтрийг хуурамчаар бүрдүүлсэн, засвар хийсэн;
21.5.2 төгсөлтийн дараах сургалт удирдах багш нь суралцагчийн дэвтрийг хуурамчаар бүрдүүлсэн, засвар хийсэн;
21.5.3 мэргэшүүлэх, мэргэжил дээшлүүлэх сургалтад суралцагч нь элсэлт, төгсөлтийн шалгалтад энэхүү журмыг зөрчиж тэнцсэн нь илэрсэн;

21.6 Энэхүү журмыг зөрчсөн Эрүүл мэндийн хөгжлийн төв, сургалт эрхлэх байгууллага, шалгалтын комисс, ажлын хэсэг, төгсөлтийн дараах сургалт удирдах багш, суралцагчид хууль тогтоомжид заасны дагуу хариуцлага хүлээлгэнэ.

























Эрүүл мэндийн сайдын ..... оны .... дугаар 

тушаалын 2 дугаар хавсралт

“Төгсөлтийн дараах сургалт эрхлэх байгууллагад олгох 
гэрчилгээний загвар”

[bookmark: bookmark657][bookmark: bookmark658][bookmark: bookmark659]Нэг. Мэргэшүүлэх сургалт эрхлэх байгууллагад олгох гэрчилгээ
1. [bookmark: bookmark660]Сургалт эрхлэх байгууллагын гэрчилгээний хуудас нь цайвар ногоон өнгийн дэвсгэртэй, тод ногоон өнгийн алхан хээгээр хүрээлэгдсэн байна.
1. [bookmark: bookmark661]Гэрчилгээний хуудас 210 х 297 мм хэмжээтэй байна.
1. [bookmark: bookmark662]Гэрчилгээний дээд дунд хэсэгт Эрүүл мэндийн яамны бэлгэдлийг байрлуулж, түүний дор "ТӨГСӨЛТИЙН ДАРААХ МЭРГЭШҮҮЛЭХ СУРГАЛТ ЭРХЛЭХ БАЙГУУЛЛАГЫН ЗӨВШӨӨРЛИЙН ГЭРЧИЛГЭЭ" гэж бичиж дугаар бичих зай үлдээсэн байна. Дугаарыг дараах дарааллаар бичнэ:
Тухайн үндсэн эсхүл төрөлжсөн мэргэшлийн сургалтын индекс/тухайн үндсэн эсхүл төрөлжсөн мэргэшлийн сургалт эрхлэх гэрчилгээ олгосон он.
Жишээ нь: 8(г) 0912-11/2026 гэж бичсэнийг
8(г) 0912-11 - Эрүүл мэндийн асуудал эрхэлсэн Засгийн газрын гишүүний тушаалаар батлагдсан "Нүд судлал"-ын үндсэн мэргэшлийн сургалтын индекс
2026- Гэрчилгээ олгосон он гэж тайлж уншина.
1. [bookmark: bookmark663]Гэрчилгээний хуудсанд сургалт эрхлэх байгууллагын нэр, албан ёсны хаяг, сургалтын чиглэл (үндсэн ба төрөлжсөн мэргэшлийн аль нь болохыг зааж бичих), индекс, сүлжээнд нэгдсэн байгууллага тус бүрийн нэр, албан ёсны хаяг, холбогдох шийдвэрийн огноо, дугаарыг бичиж, дараах албан тушаалтан гарын үсэг зурж, баталгаажуулан тамга дарагдсан байна:
- Эмнэлгийн мэргэжилтний хөгжлийн зөвлөлийн дарга /овог нэр, гарын үсэг, тамга/
1. [bookmark: bookmark664]Гэрчилгээний монгол бичвэр бүхий хуудастай ижил загвартай англи бичвэр бүхий хуудсанд холбогдох албан тушаалтан мөн адил гарын үсэг зурж, баталгаажуулан тамга дарагдсан байна.
1. [bookmark: bookmark665]Гэрчилгээний доод хэсэгт олгосон огноо, олгосон газрын нэрийг бичнэ.


				(Загварыг хавсаргав)

Эрүүл мэндийн яамны
бэлгэдэл
[bookmark: bookmark666][bookmark: bookmark667][bookmark: bookmark668]

ТӨГСӨЛТИЙН ДАРААХ МЭРГЭШҮҮЛЭХ СУРГАЛТ ЭРХЛЭХ
БАЙГУУЛЛАГЫН ЗӨВШӨӨРЛИЙН ГЭРЧИЛГЭЭ
№	/	

………………………………………………………….../сургалт эрхлэх байгууллагын нэр/ нь төгсөлтийн дараах сургалт эрхлэх байгууллагад тавигдах шаардлагыг хангасан тул Эрүүл мэндийн яамны дэргэдэх Эмнэлгийн мэргэжилтний хөгжлийн зөвлөлийн	оны	дугаар тогтоолыг үндэслэн	
чиглэлээр	индекстэй	 мэргэшлийн	сургалт
эрхлэх зөвшөөрөл	оны .... сарын .... өдрийг хүртэл .... жилийн хугацаатай олгов.
Сургалт эрхлэх үндсэн байгууллага:
	/сургалт	эрхлэх байгууллагын нэр/
	/сургалт эрхлэх байгууллагын албан ёсны хаяг/
Сүлжээнд нэгдсэн байгууллага:
1 [bookmark: bookmark669]	/байгууллагын	нэр/
	/байгууллагын	албан	ёсны	хаяг/
2 [bookmark: bookmark670]	/байгууллагын	нэр/
	/байгууллагын	албан	ёсны	хаяг/
3 [bookmark: bookmark671]	/байгууллагын	нэр/
	/байгууллагын	албан	ёсны	хаяг/

………………………………….
/гарын үсэг/
………………………………….
/овог, нэр/
Эмнэлгийн
мэргэжилтний хөгжлийн
зөвлөлийн дарга
Тамга

оны	дугаар сарын	-ны өдөр

.....................................олгосон газар

Logo of Ministry of Health


PERMISSION CERTIFICATE OF POSTGRADUATE SPECIALIZED
TRAINING ORGANIZATION
[bookmark: bookmark547][bookmark: bookmark548][bookmark: bookmark549]No	I.....
	/name	of a training organization/ has been given ... years permission with subject of	with	index
number	from the date of.... day	month	year
based on the Resolution number	of the Health Professional
Development Council under the Ministry of Health, due to meeting the requirements for
the postgraduate training organization.
Training main organization:
	/name	of a training organization/
	/official address of a training organization/
Network organization:
1 [bookmark: bookmark550]	/name	of an	organization/
	/official	address of an organization/
2 [bookmark: bookmark551]	/name	of an	organization/
	/official	address of an organization/
3 [bookmark: bookmark552]	/name	of an	organization/
	/official	address of an organization/
/Signature/
/Full name/
Head of the Health Professional Development Council
Stamp
Issued date:	day	month	year

Issued place:	

"Төгсөлтийн дараах эмнэлзүйн мэргэшүүлэх, мэргэжил 
дээшлүүлэх сургалт удирдах эмнэлзүйн сургагч багшид олгох
гэрчилгээний загвар"

Эмнэлзүйн сургагч багшид олгох гэрчилгээ нь гүн хөх өнгийн хатуу хавтастай, хавтасны нүүрний дунд хэсэгт "ГЭРЧИЛГЭЭ" гэж алтадмал үсгээр бичсэн байна.
1. [bookmark: bookmark694]Эмнэлзүйн сургагч багшийн гэрчилгээний хуудас нь цагаан өнгийн дэвсгэртэй, гүн хөх өнгийн алхан хээгээр хүрээлэгдсэн байна.
2. [bookmark: bookmark695]Гэрчилгээний хуудас 210 х 297 мм хэмжээтэй байна.
3. [bookmark: bookmark696]Гэрчилгээний зүүн дээд хэсэгт Эрүүл мэндийн яамны бэлгэдэл, баруун дээд хэсэгт Эрүүл мэндийн хөгжлийн төвийн бэлгэдлийг тус тус байрлуулж, түүний дор "ЭМНЭЛЗҮЙН СУРГАГЧ БАГШИЙН ГЭРЧИЛГЭЭ" гэж бичиж дугаар бичих зай үлдээсэн байна. Дугаарыг дараах дарааллаар бичнэ:
Сургалт зохион байгуулсан он/тухайн онд зохион байгуулагдсан хэд дэх сургалт/тухайн сургалтаар бэлтгэгдсэн хэд дэх эмнэлзүйн сургагч багш/Монгол Улсын хэд дэх эмнэлзүйн сургагч багш.
Жишээ нь: 2026/02/06/32 гэж бичсэнийг
2026- Сургалт зохион байгуулсан он
02 - Тухайн онд зохион байгуулагдсан хоёр дахь сургалт 06 - 2026 оны 2 дахь сургалтаар бэлтгэгдсэн зургаа дахь эмнэлзүйн сургагч багш
32 - 2026 оны 2 дахь сургалтаар бэлтгэгдсэн зургаа дахь эмнэлзүйн багш нь Монгол Улсын 32 дахь эмнэлзүйн багш гэж тайлж уншина.
4. [bookmark: bookmark697]Гэрчилгээний хуудсанд багшийн дэлгэрэнгүй овог нэр, Эрүүл мэндийн хөгжлийн төвөөс зохион байгуулсан сургалтын огноо, хугацаа, сургалт зохион байгуулсан холбогдох шийдвэрийн огноо, дугаар, олгосон багц цагийг бичиж, дараах албан тушаалтан гарын үсэг зурж, баталгаажуулан тамга дарагдсан байна:
· [bookmark: bookmark698]Эмнэлгийн мэргэжилтний хөгжлийн зөвлөлийн дарга /овог нэр, гарын үсэг, тамга/
· [bookmark: bookmark699]Эрүүл мэндийн хөгжлийн төвийн захирал /овог нэр, гарын үсэг, тамга/
5. [bookmark: bookmark700]Гэрчилгээний монгол бичвэр бүхий хуудастай ижил загвартай англи бичвэр бүхий хуудсанд холбогдох албан тушаалтан мөн адил гарын үсэг зурж, баталгаажуулан тамга дарагдсан байна.
6. [bookmark: bookmark701]Гэрчилгээний доод хэсэгт олгосон огноо, олгосон газрын нэрийг бичнэ.
(Загварыг хавсаргав)


ЭМНЭЛЗҮЙН СУРГАГЧ БАГШИЙН ГЭРЧИЛГЭЭЭрүүл мэндийн яамны
бэлгэдэл
Эрүүл мэндийн хөгжлийн төвийн бэлгэдэл

[bookmark: bookmark702][bookmark: bookmark703][bookmark: bookmark704]№	/	/	/	
	 овогтой	нь
Эрүүл мэндийн яамнаас зөвшөөрсний дагуу Эрүүл мэндийн хөгжлийн төвөөс
	оны	дугаар сарын	-ны өдрөөс зохион байгуулсан 3 хоногийн
"ЭМНЭЛЗҮЙН СУРГАГЧ БАГШ БЭЛТГЭХ СУРГАЛТ"-ын хөтөлбөрийг
бүрэн дүүргэсэн тул Эрүүл мэндийн хөгжлийн төвийн захирлын	оны	дугаар
тушаалыг үндэслэн "ЭМНЭЛЗҮЙН СУРГАГЧ БАГШ"-ийн гэрчилгээ олгов.
Олгосон багц цаг 	

..............................
/гарын үсэг/
..............................
/овог, нэр/
Эрүүл мэндийн
хөгжлийн төвийн
захирал
Тамга







... оны	дугаар сарын	-ны өдөр
.....................................олгосон газар


CERTIFICATE OF CLINICAL TRAINERLogo of the Ministry
of Health
Logo of Center for
Health Development

№	/	/	/	
................................................................ has been awarded with the certificate of
“CLINICAL TRAINER” due to successful completion of the three day program of
“TRAINING OF CLINICAL TRAINER” that has been conducted from the date of
............... and organized by Center for Health Development
with the approval of the Ministry of Health.
The certificate has been issued based on the Minister of Health’s Order number .........
Credit hour(s) ......

..............................
/Signature/
..............................
/Full name/
Director of Center
for Health
Development
Stamp







Issued date: .....................
Issued place: ..............................

Эрүүл мэндийн сайдын ..... оны .... дугаар 
сарын ......-ны өдрийн ..... дугаар 
тушаалын 4 дүгээр хавсралт
“Төгсөлтийн дараах сургалт төгсөгчид олгох үнэмлэх, 
гэрчилгээний загвар” 
[bookmark: bookmark711][bookmark: bookmark712][bookmark: bookmark713]Нэг. Үндсэн мэргэшлийн сургалт төгсөгчид олгох мэргэшлийн үнэмлэх
Үндсэн мэргэшлийн сургалт төгсөгчид олгох үнэмлэх нь гүн ногоон өнгийн хатуу хавтастай, хавтасны нүүрний дунд хэсэгт “МЭРГЭШЛИЙН ҮНЭМЛЭХ” гэж алтадмал үсгээр бичсэн байна.
1. [bookmark: bookmark714]Үндсэн мэргэшлийн үнэмлэхийн хуудас нь цагаан өнгийн дэвсгэртэй, улбар шар өнгийн алхан хээгээр хүрээлэгдсэн байна.
2. [bookmark: bookmark715]Үнэмлэхний хуудас 210 х 297 мм хэмжээтэй байна.
3. [bookmark: bookmark716]Үнэмлэхний зүүн дээд хэсэгт Эрүүл мэндийн яамны бэлгэдэл, дунд дээд хэсэгт Эрүүл мэндийн хөгжлийн төвийн бэлгэдэл, баруун дээд хэсэгт сургалт эрхлэх байгууллагын бэлгэдлийг тус тус байрлуулж, түүний дор "ҮНДСЭН МЭРГЭШЛИЙН ҮНЭМЛЭХ" гэж бичиж дугаар бичих зай үлдээсэн байна. Дугаарыг дараах дарааллаар бичнэ:
Сургалт зохион байгуулсан он/тухайн үндсэн мэргэшлийн сургалтын индекс/тухайн үндсэн мэргэшлийн сургалтаар тухайн онд бэлтгэгдсэн хэд дэх мэргэжилтэн/ Монгол Улсын тухайн чиглэлээр бэлтгэгдсэн үндсэн мэргэшлийн хэд дэх мэргэжилтэн.
Жишээ нь: 3(г)0912-04/2026/06/957 гэж бичсэнийг
3(г) 0912-04 - Эрүүл мэндийн асуудал эрхэлсэн Засгийн газрын гишүүний тушаалаар батлагдсан "Дотрын анагаах судлал"-ын үндсэн мэргэшлийн сургалтын индекс
2026- Сургалт зохион байгуулсан он
06 - 2026 оны "Дотрын анагаах судлал"-ын үндсэн мэргэшлийн сургалтад суралцаж, төгссөн зургаа дахь хүний их эмч
/Журмын 18.17.1-д заасны дагуу 2026 онд багтан давтан шалгалтад тэнцсэн мэргэжилтэнд 2026 оны дугаар олгоно, журмын 18.17.3-т заасны дагуу давтан шалгалтад тэнцвэл шалгалтад тэнцсэн оны дугаар олгоно/
957 - 2026 оны сургалтаар бэлтгэгдсэн Монгол Улсын "Дотрын анагаах ухаан судлал"-ын есөн зуун тавин долоо дахь хүний их эмч гэж тайлж уншина.
4. [bookmark: bookmark717]Үнэмлэхний хуудсанд мэргэжилтний дэлгэрэнгүй овог нэр, сургалт эрхлэх байгууллагын нэр, үндсэн мэргэшлийн сургалтын нэр, сургалтын огноо, хугацаа, сургалт зохион байгуулсан холбогдох шийдвэрийн огноо, дугаар, олгосон үндсэн мэргэшил, багц цагийг бичиж, дараах албан тушаалтан гарын үсэг зурж, баталгаажуулан тамга дарагдсан байна:
· [bookmark: bookmark718]Эмнэлгийн мэргэжилтний хөгжлийн зөвлөлийн дарга /овог нэр, гарын үсэг, тамга/
· [bookmark: bookmark719]Төгсөлтийн шалгалтын комиссын дарга /овог нэр, гарын үсэг/
· [bookmark: bookmark720]Сургалт эрхлэх байгууллагын дарга/захирал /овог нэр, гарын үсэг, тамга/
5. [bookmark: bookmark721]Үнэмлэхний монгол бичвэр бүхий хуудастай ижил загвартай англи бичвэр бүхий хуудсанд холбогдох албан тушаалтан мөн адил гарын үсэг зурж, баталгаажуулан тамга дарагдсан байна.
6. [bookmark: bookmark722]Үнэмлэхний доод хэсэгт олгосон огноо, олгосон газрын нэрийг бичнэ.
(Загварыг хавсаргав) 


[bookmark: bookmark723][bookmark: bookmark724][bookmark: bookmark725]ҮНДСЭН МЭРГЭШЛИЙН ҮНЭМЛЭХЭрүүл мэндийн
яамны бэлгэдэл
ЭМХТ-ийн
бэлгэдэл
Сургалт эрхлэх
байгууллагын
бэлгэдэл

№	/	/	/	
/Энэхүү үнэмлэх нь дүнгийн хуудасны хамт хүчинтэй/

............................................ овогтой ............................................нь
......................................................................
/сургалт эрхлэх байгууллагын нэр/-аас ..... оны ..... дугаар сарын .....-ны
өдрөөс зохион байгуулсан ........ жилийн хугацаатай
"........................................"-ийн төгсөлтийн дараах үндсэн мэргэшлийн
сургалтын хөтөлбөрийг бүрэн дүүргэж, төгсөлтийн шалгалтад .... хувиар .....
үнэлгээтэй тэнцсэн тул Эрүүл мэндийн сайдын ..... оны ..... дугаар тушаалыг
үндэслэн "...................................." үндсэн мэргэшил олгов.
Ерөнхий үнэлгээ ..... хувь ..... үнэлгээ
Онолын шалгалтын дүн ..... хувь ..... үнэлгээ
Дадлага шалгалтын дүн ..... хувь ..... үнэлгээ
..............................
/гарын үсэг/
..............................
/овог, нэр/
Эмнэлгийн
мэргэжилтний хөгжлийн
зөвлөлийн дарга
..............................
/гарын үсэг/
..............................
/овог, нэр/
Төгсөлтийн шалгалтын
комиссын дарга
..............................
/гарын үсэг/
..............................
/овог, нэр/
Сургалт эрхлэх
байгууллагын
дарга/захирал

..... оны ..... дугаар сарын .....-ны өдөр
.................................... олгосон газар


SPECIALTY CERTIFICATELogo of the Ministry
of Health
Logo of Center for
Health Development
Logo of training
organization

[bookmark: bookmark566][bookmark: bookmark567][bookmark: bookmark568]N° /	I..... I.....
/This certificate is valid together with transcript/
	has been awarded with the specialty of
/full name/
“	”	due to successful completion of
the post-graduate specialty training program of “	” and has been passed final exam with
	percent	grade.
The training course has been conducted for the period of	years from the date of
	and	organized	by
year/month/date	/name of training organization/
The certificate has been issued based on the Minister of Health’s Order number	
Total evaluation percent grade
Result of theoretical exam percent grade
Result of practical exam	percent	grade

Issued date:	/Signature/
/Full name/
Head of Health
Professional
Development Council
/Signature/
/Full name/
Head of Graduation
Examination Commission
/Signature/
/Full name/
Director of Training
Organization


















/Сургалт эрхлэх байгууллагын нэр/

         
            Эцэг/эхийн нэр:		                                 Элссэн он: 
            Нэр:                                                         		      Төгссөн он: 
            Регистрийн дугаар:		            	 Мэргэшил: 

	№
	Хичээлийн нэр
	Багц цаг
	Дүн

	1
	
	
	

	2
	
	
	

	3
	
	
	

	4
	
	
	

	5
	
	
	

	6
	
	
	

	Нийт багц цаг
	



Төгсөлтийн шалгалт:
1. Онолын шалгалтын дүн:
2. Дадлага шалгалтын дүн:


……………………….

/овог нэр/




Сургалт эрхлэх байгууллагын дарга/захирал


/Name of training organization/

   Family name: 	         Year of enrollment:                                                                     
   Given name:	          Year of completion:
              Registration number:	                     Specialty:

	№
	Course name
	Credits
	Grade

	1
	
	
	

	2
	
	
	

	3
	
	
	

	4
	
	
	

	5
	
	
	

	6
	
	
	

	Total credits
	




Final examination:
1. Theoretical exam:
2. Practical exam:


.................................

/full name/ 

Head/Director of training organization

[bookmark: bookmark729][bookmark: bookmark730][bookmark: bookmark731]Хоёр. Төрөлжсөн мэргэшлийн сургалт төгсөгчид олгох мэргэшлийн үнэмлэх
Төрөлжсөн мэргэшлийн сургалт төгсөгчид олгох үнэмлэх нь гүн ногоон өнгийн хатуу хавтастай, хавтасны нүүрний дунд хэсэгт “МЭРГЭШЛИЙН ҮНЭМЛЭХ” гэж алтадмал үсгээр бичсэн байна.
1. [bookmark: bookmark732]Төрөлжсөн мэргэшлийн үнэмлэхийн хуудас нь цагаан өнгийн дэвсгэртэй, гүн ногоон өнгийн алхан хээгээр хүрээлэгдсэн байна.
2. [bookmark: bookmark733]Үнэмлэхний хуудас 210 х 297 мм хэмжээтэй байна.
3. [bookmark: bookmark734]Үнэмлэхний зүүн дээд хэсэгт Эрүүл мэндийн яамны бэлгэдэл, дунд дээд хэсэгт Эрүүл мэндийн хөгжлийн төвийн бэлгэдэл, баруун дээд хэсэгт сургалт эрхлэх байгууллагын бэлгэдлийг тус тус байрлуулж, түүний дор "ТӨРӨЛЖСӨН МЭРГЭШЛИЙН ҮНЭМЛЭХ" гэж бичиж дугаар бичих зай үлдээсэн байна. Дугаарыг дараах дарааллаар бичнэ:
Сургалт зохион байгуулсан он/тухайн төрөлжсөн мэргэшлийн сургалтын индекс/тухайн төрөлжсөн мэргэшлийн сургалтаар тухайн онд бэлтгэгдсэн хэд дэх мэргэжилтэн/ Монгол Улсын тухайн чиглэлээр бэлтгэгдсэн төрөлжсөн мэргэшлийн хэд дэх мэргэжилтэн.
Жишээ нь: 8(з)0912-21-04/2026/01/09 гэж бичсэнийг
8(з) 0912-21-04 - Эрүүл мэндийн асуудал эрхэлсэн Засгийн газрын гишүүний тушаалаар батлагдсан "Эх, ураг судлал"-ын төрөлжсөн мэргэшлийн сургалтын индекс
2026- Сургалт зохион байгуулсан он
01 - 2026 оны "Эх, ураг судлал"-ын төрөлжсөн мэргэшлийн сургалтад суралцаж, төгссөн нэг дэх хүний их эмч
/Журмын 18.17.1-д заасны дагуу 2026 онд багтан давтан шалгалтад тэнцсэн мэргэжилтэнд 2026 оны дугаар олгоно, журмын 18.17.3-т заасны дагуу давтан шалгалтад тэнцвэл шалгалтад тэнцсэн оны дугаар олгоно/
09 - 2026 оны сургалтаар бэлтгэгдсэн Монгол Улсын "Эх, ураг судлал"-ын ес дэх эх барих, эмэгтэйчүүдийн их эмч гэж тайлж уншина.
4. [bookmark: bookmark735]Үнэмлэхний хуудсанд мэргэжилтний дэлгэрэнгүй овог нэр, сургалт эрхлэх байгууллагын нэр, төрөлжсөн мэргэшлийн сургалтын нэр, сургалтын огноо, хугацаа, сургалт зохион байгуулсан холбогдох шийдвэрийн огноо, дугаар, олгосон төрөлжсөн мэргэшил, багц цагийг бичиж, дараах албан тушаалтан гарын үсэг зурж, баталгаажуулан тамга дарагдсан байна:
· [bookmark: bookmark736]Эмнэлгийн мэргэжилтний хөгжлийн зөвлөлийн дарга /овог нэр, гарын үсэг, тамга/
· [bookmark: bookmark737]Төгсөлтийн шалгалтын комиссын дарга /овог нэр, гарын үсэг/
· [bookmark: bookmark738]Сургалт эрхлэх байгууллагын дарга/захирал /овог нэр, гарын үсэг, тамга/
5. [bookmark: bookmark739]Үнэмлэхний монгол бичвэр бүхий хуудастай ижил загвартай англи бичвэр бүхий хуудсанд холбогдох албан тушаалтан мөн адил гарын үсэг зурж, баталгаажуулан тамга дарагдсан байна.
6. [bookmark: bookmark740]Үнэмлэхний доод хэсэгт олгосон огноо, олгосон газрын нэрийг бичнэ.
(Загварыг хавсаргав)

Эрүүл мэндийн
яамны бэлгэдэл
Эрүүл мэндийн
хөгжлийн төвийн
бэлгэдэл
Сургалт эрхлэх
байгууллагын
бэлгэдэл

[bookmark: bookmark741][bookmark: bookmark742][bookmark: bookmark743]ТӨРӨЛЖСӨН МЭРГЭШЛИЙН ҮНЭМЛЭХ
№	/	/	/	
/Энэхүү үнэмлэх нь дүнгийн хуудасны хамт хүчинтэй/
	 овогтой	нь
/сургалт эрхлэх байгууллагын нэр/-аас	оны	дугаар сарын	-ны
өдрөөс зохион байгуулсан	жилийн хугацаатай
	"-ийн төгсөлтийн дараах төрөлжсөн мэргэшлийн сургалтын хөтөлбөрийг бүрэн дүүргэж, төгсөлтийн шалгалтад	хувиар	
үнэлгээтэй тэнцсэн тул Эрүүл мэндийн сайдын	оны	дугаар тушаалыг
үндэслэн "	" төрөлжсөн мэргэшил олгов.
Ерөнхий үнэлгээ	хувь	үнэлгээ
Онолын шалгалтын дүн хувь үнэлгээ
Дадлага шалгалтын дүн хувь үнэлгээ
/гарын үсэг/
/гарын үсэг/
/гарын үсэг/

/овог, нэр/
Эмнэлгийн
мэргэжилтний хөгжлийн
зөвлөлийндарга
/овог, нэр/
/овог, нэр/
Төгсөлтийн шалгалтын
комиссын дарга
Сургалт эрхлэх
байгууллагын
дарга/захирал

... оны	дугаар сарын	-ны өдөр
	олгосон	газар

Logo of Center for
Health Development
Logo of training
organization
Logo of the Ministry
of Health


SUBSPECIALTY CERTIFICATE
No	/	/	/	
/This certificate is valid together with transcript/
has been awarded with the
subspecialty of
/full name/
“	”	due to successful completion
of the post-graduate subspecialty training program of “	”	and has been passed final exam with 	
percent grade.
The training course has been conducted for the period of	years from the date of
	and	organized	by
year/month/date	/name of training organization/
The certificate has been issued based on the Minister of Health’s Order number	
Total evaluation	percent	grade
Result of theoretical exam	percent	
grade
Result of practical exam	percent	grade
Issued date:	/Signature/
/Full name/
Head of Health
Professional
Development Council
/Signature/
/Full name/
Head of Graduation
Examination Commission
/Signature/
/Full name/
Director of Training
Organization


















/Сургалт эрхлэх байгууллагын нэр/

            Эцэг/эхийн нэр:		                                 Элссэн он: 
            Нэр:                                                         			Төгссөн он: 
            Регистрийн дугаар:		            	Мэргэшил: 

	№
	Хичээлийн нэр
	Багц цаг
	Дүн

	1
	
	
	

	2
	
	
	

	3
	
	
	

	4
	
	
	

	5
	
	
	

	6
	
	
	

	Нийт багц цаг
	





Төгсөлтийн шалгалт:
1. Онолын шалгалтын дүн:
2. Дадлага шалгалтын дүн:


……………………….

/овог нэр/

Сургалт эрхлэх байгууллагын дарга/захирал








/Name of training organization/

   Family name: 	         Year of enrollment:                                                                     
   Given name:	          Year of completion:
            Registration number:	                   Specialty:

	№
	Course name
	Credits
	Grade

	1
	
	
	

	2
	
	
	

	3
	
	
	

	4
	
	
	

	5
	
	
	

	6
	
	
	

	Total credits
	



Final examination:
1. Theoretical exam:
2. Practical exam:


.................................

/full name/ 

Head/Director of training organization



[bookmark: bookmark747][bookmark: bookmark748][bookmark: bookmark749]Гурав. Төгсөлтийн дараах мэргэжил дээшлүүлэх сургалт төгсөгчид олгох гэрчилгээний загвар
Мэргэжил дээшлүүлэх сургалт төгсөгчид олгох гэрчилгээ нь хүрэн улаан өнгийн хатуу хавтастай, хавтасны нүүрний дунд хэсэгт “ГЭРЧИЛГЭЭ” гэж алтадмал үсгээр бичсэн байна.
1. [bookmark: bookmark750]Мэргэжил дээшлүүлэх гэрчилгээний хуудас нь цагаан өнгийн дэвсгэртэй, бор шаргал өнгийн алхан хээгээр хүрээлэгдсэн байна.
2. [bookmark: bookmark751]Гэрчилгээний хуудас 210 х 297 мм хэмжээтэй байна.
3. [bookmark: bookmark752]Гэрчилгээний зүүн дээд хэсэгт Эрүүл мэндийн хөгжлийн төвийн бэлгэдэл, баруун дээд хэсэгт сургалт эрхлэх байгууллагын бэлгэдлийг тус тус байрлуулж, түүний дор “ГЭРЧИЛГЭЭ” гэж бичиж дугаар бичих зай үлдээсэн байна. Дугаарыг дараах дарааллаар бичнэ:
Сургалт зохион байгуулсан он/тухайн чиглэлээр мэргэжил дээшлүүлэх сургалт эрхлэх зөвшөөрөл авсан байгууллагад Эрүүл мэндийн хөгжлийн төвөөс өгсөн бүртгэлийн дугаар/тухайн мэргэжил дээшлүүлэх сургалтаар тухайн онд бэлтгэгдсэн хэд дэх мэргэжилтэн
Жишээ нь: 2026/02/100 гэж бичсэнийг
2026- Сургалт зохион байгуулсан он
02 - 2026 онд "Нийгмийн эрүүл мэндийн сувилахуй судлал"-ын чиглэлээр Эрүүл мэндийн хөгжлийн төвөөс сургалт эрхлэх зөвшөөрөл авсан хоёр дахь байгууллага 100 - 2026 оны "Нийгмийн эрүүл мэндийн сувилахуй судлал"-ын сургалтад суралцаж, төгссөн 100 дахь сувилагч
/Журмын 18.17.1-д заасны дагуу 2026 онд багтан давтан шалгалтад тэнцсэн мэргэжилтэнд 2026 оны дугаар олгоно, журмын 18.17.3-т заасны дагуу давтан шалгалтад тэнцвэл шалгалтад тэнцсэн оны дугаар олгоно/ гэж тайлж уншина.
4. [bookmark: bookmark753]Гэрчилгээний хуудсанд мэргэжилтний дэлгэрэнгүй овог нэр, сургалт эрхлэх байгууллагын нэр, мэргэжил дээшлүүлэх сургалтын нэр, сургалтын огноо, хугацаа, сургалт зохион байгуулсан холбогдох шийдвэрийн огноо, дугаар, олгосон багц цагийг бичиж, дараах албан тушаалтан гарын үсэг зурж, баталгаажуулан тамга дарагдсан байна:
· [bookmark: bookmark754]Эрүүл мэндийн хөгжлийн төвийн захирал /овог нэр, гарын үсэг, тамга/
· [bookmark: bookmark755]Төгсөлтийн шалгалтын комиссын дарга /овог нэр, гарын үсэг/
· [bookmark: bookmark756]Сургалт эрхлэх байгууллагын дарга/захирал /овог нэр, гарын үсэг, тамга/
5. [bookmark: bookmark757]Гэрчилгээний монгол бичвэр бүхий хуудастай ижил загвартай англи бичвэр бүхий хуудсанд холбогдох албан тушаалтан мөн адил гарын үсэг зурж, баталгаажуулан тамга дарагдсан байна.
6. [bookmark: bookmark758]Гэрчилгээний доод хэсэгт олгосон огноо, олгосон газрын нэрийг бичнэ.
(Загварыг хавсаргав)

                        Эрүүл мэндийн
                       хөгжлийн төвийн
                             бэлгэдэлСургалт эрхлэх
байгууллагын
бэлгэдэл

ГЭРЧИЛГЭЭ
[bookmark: bookmark759][bookmark: bookmark760][bookmark: bookmark761]№	/	/	
/Энэхүү гэрчилгээ нь дүнгийн хуудасны хамт хүчинтэй/
	 овогтой	нь
/сургалт эрхлэх байгууллагын нэр/-аас	оны	дугаар сарын	-ны
өдрөөс зохион байгуулсан	 хугацаатай
"	"-ийн	төгсөлтийн дараах мэргэжил дээшлүүлэх
сургалтын хөтөлбөрийг бүрэн дүүргэж, төгсөлтийн шалгалтад тэнцсэн тул Эрүүл
мэндийн хөгжлийн төвийн захирлын	оны	дугаар тушаалыг үндэслэн
гэрчилгээ олгов.
Ерөнхий үнэлгээ	хувь	үнэлгээ
Онолын шалгалтын дүн хувь үнэлгээ
Дадлага шалгалтын дүн хувь үнэлгээ
	/гарын үсэг/
	/гарын үсэг/
	/гарын үсэг/

	/овог, нэр/
	/овог, нэр/
	/овог, нэр/

	Эрүүл мэндийн хөгжлийн төвийн захирал
	Төгсөлтийн шалгалтын комиссын дарга
	Сургалт эрхлэх байгууллагын дарга/захирал



... оны	дугаар сарын	-ны өдөр
	олгосон	газар

Logo of Center for Health Development            Logo of training organization



CERTIFICATE
N°	/	/	
/This certificate is valid together with transcript/
	 has been awarded with this certificate due to successful completion of the post-graduate advanced training program of
“	”	and has been passed final exam.
The training has been conducted for the period of 	from	the
date of
	and	organized by	 year/month/date	/name of training organization/
The certificate has been issued based on the Director of Center for Health Development's Order number	
Total evaluation	percent	grade
Result of theoretical exam	percent	
grade
Result of practical exam	percent	grade
/Signature//Signature/
/Full name/
Director of Center for
Health Development
/Signature/
/Full name/
Director of Training
Organization

/Full name/
Head of Graduation
Examination Commission
Issued date:	
…………………//……………….. //…………………



/Сургалт эрхлэх байгууллагын нэр/

            Эцэг/эхийн нэр:		                                 Элссэн он: 
            Нэр:                                                         			Төгссөн он: 
            Регистрийн дугаар:		            	Мэргэшил: 

	№
	Хичээлийн нэр
	Багц цаг
	Дүн

	1
	
	
	

	2
	
	
	

	3
	
	
	

	4
	
	
	

	5
	
	
	

	6
	
	
	

	Нийт багц цаг
	












Төгсөлтийн шалгалт:
1. Онолын шалгалтын дүн:
2. Дадлага шалгалтын дүн:


……………………….

/овог нэр/

Сургалт эрхлэх байгууллагын дарга/захирал




/Name of training organization/

   Family name: 	         Year of enrollment:                                                                     
   Given name:	          Year of completion:
                 Registration number:	                        Specialty:

	№
	Course name
	Credits
	Grade

	1
	
	
	

	2
	
	
	

	3
	
	
	

	4
	
	
	

	5
	
	
	

	6
	
	
	

	Total credits
	



Final examination:
1. Theoretical exam:
2. Practical exam:


.................................

/full name/ 

Head/Director of training organization


